text:
Abanyeshuri ba kaminuza baricwa n’inzara mu gihe agatsiko kiyuzuriza imifuka
Haramutse habayeho igihugu kitagira ibibazo, icyo gihugu wakibwirwa n’uko kitagira guverinoma. Kuva mu nzego zo hasi kugera hejuru ubuyobozi bwiza bushishikazwa no gushakira ibisubizo ibibazo by’ingorabahizi byibasiye abo buyobora. Inshingano ya mbere y’umuyobozi ni ugukora ibishoboka byose birimo: gukoranyiriza hamwe abashakashasti, impuguke n’inzobere mu nzego zinyuranye kugira ngo zicare zisuzume amavu n’amavuko y’ibibazo by’abaturage mu rwego rwo kubikemura no gukumira ingaruka mbi zabyo mu maguru mashya. Abakurikiranira hafi ibibera mu Rwanda muri iyi myaka ishije bazi neza ko ubushomeri ari kimwe mu bibazo biteye inkeke bizahaje cyane cyane urubyiruko kandi gikomeje kwiyongera.
Ku kibazo cy’ubushomeri guverinoma y’Inkotanyi isa n’iri kuvunira ibiti mu matwi ubundi ikambara amataratara y’izuba ikihandagaza ikajya imbere y’u Rwanda rw’ejo ruhangaye n’inzara iti ‘niba mudafite akazi ni MWHANGIRE IMIRIMO’. Ariko Mana!? Ibi ntaho bitaniye na wa Mwamikazi w’abafaransa babwiye bati nyakubahwa abaturage barashonje nta umugati bafite, undi nawe arabasubiza ati : “Niba nta mugati bafite ni mubahe brioches”.!!!
Mu buhanzi bwa ma Slogan apfunyiste ubusa rwose FPR ni indashyikirwa. None se waba wifitemo ubushobozi bwo kwihangira umurimo ukiyicisha ubushomeri? Iyo ushishoje usanga iyi mvugo y’icyaduka ya FPR ikubiyemo ubushinyaguzi ndetse no kwihenura gukabije. Muri iyi mvugo birumvikana rwose ko FPR nta mwanya ifite wo guta ku bibazo bya rubanda ahubwo ko bene byo bagomba kubyikemurira. None se iyi guverinoma ya FPR niba itabereyeho guhangana n’ikibazo nk’iki gikomereye cyane abo iyobora, ibereyeho nde? Biragaragara ko hari ikindi kiyishishikaje. Ndetse biragaraga ko impamvu guverinoma ya Kagame idashyira ingufu mu gushakira umuti byinshi mu bibazo by’abaturage ari uko akenshi imikorere yayo ariyo nyirabayazana w’ibyo bibazo.
Uruhare rwa FPR mu kibazo cy’ubushomeri bwugarije abaturarwanda
FPR ikimara gufata ubutegesti muri 1994 bimwe bikorwa bidasobanuste byayiranze habayeho kwihutira kugurisha ibyinshi mu byahoze ari ibigo bya Leta. Ibyo bigo byagurishijwe ku bitwaga ko bikorera ku giti cyabo. Ku bahanga mu mikorere y’igihugu ibyo bivuga ko ubushobozi bwa leta bwo guhanga imirimo ikoresheje ibyo bigo byayo icyo gihe bwagabiwe abikorera ku giti cyabo. Cyane cyane ariko icyari gitangaje ni uburyo ibyo bigo byagiye bigurishwa ku giciro cyo hasi cyane ugereranije n’igiciro nyakuri, ku buryo ubyise kubohoza utaba utandukiye cyane. Abenshi bibajije byinshi kuri iyo mikorere ya FPR. Igisubizo cyaje nyuma aho umwuga w’ubucuruzi wa FPR ugiye ahagaragara hamwe n’ivuka rya societe y’agatsiko ka FPR yiswe Crystal Ventures. Byinshi muri ibyo bigo byahoze ari ibya leta ( mbese ibya abanyarwanda bose) ubu bifitanye isano ya hafi cyane na Crystal Ventures. Iyi societe kuyitandukanya na guverinoma ya FPR biragoye kuko banyira yo ari nabo bagize guverinoma. Mu by’ukuri iyi Crystal Ventures ntawatinya ku yigereranya n’ikirondwe cya guverinoma uretse ko cyo cyakuze kugeza n’ubwo kiruta inka, akaba ari na yo mpanvu nta handi ku isi wakumva ishyaka riyobora igihugu rikanakirusha umutungo.
Ubundi muri rusange Igice cyitwa classe moyenne cyangwa middle class, (tugereranije mu rurimi rwacu twavuga igice cy’abaturage bafite ubushobozi buciriritse), kigizwe n’abakozi ba leta. Bimwe mu bihugu bifatwa ubu nk’ibyateye imbere, mu mateka yabyo habayeho ko guverinoma zagombye guhanga imirimo kugira ngo zihe akazi abaturage benshi mu rwego rwo kuzamura imibereho yabo. Birazwi kandi ko guhabwa akazi muri leta bisaba gukurikiza amategeko yumvikanyweho na bose, ibyo bigafasha mu kurwanya ikimenyane no guha amahirwe uwariwe wese wigaragaje ho ubushobosi. Ku bikorera ku giti cyabo bo, gutanga akazi ku kimenyane si ikibazo nta na gitangira ihari.
Niba rero Crytal Ventures ikize kurusha guverinoma kandi byose bigizwe n’agatsiko kamwe, birumvikana ko hari ahashyizwe byinshi kurusha ahandi. Aho hashyirwa byinshi rero (Crystal Ventures, ama enterprises yigenga y’agatsiko, ingirwa ONG z’agatsiko, ibigo byahoze ari ibya leta bigatwarwa n’agatsiko,…) ni naho hahandi hakorwa n’abantu bakeya cyane baba barize bitabagoye kandi bakabona akazi bitabagoye. Nyamara abahanze amaso ahashyirwa bicye (buruse zo kwiga ku batishoboye, ibigo by’ubucuruzi by’abadakorera agatsiko, amashuri adashamikiye ku gatsiko,…) ni nabo biga bibagora kuko ya guverinoma yakagombye kubunganira nta bushake ihashyira. Abo bagenewe bicye n’iyo bakwiga bakarangiza, amahirwe yabo yo kubona akazi muri iyo guverinoma ni make kuko bahezwa ari benshi kandi kuri bo amahirwe yo kubona akazi muri business za FPR yo zero.
Umwanzuro
‘Mwihangire imirimo’ ya FPR iteye inkeke kurusha na ya article 15 ya Mobutu wa Zaire. Nibura muri article 15 yari ihishe amizero (espoir) ko uwarusha abandi umwete yashoboraga kuzamuka hejuru mu cyiciro. Mwihangire imiromo y’agatsiko yo nta mizero. Ariko uzi kubaho nta mizero? Mu Rwanda rwa FPR ugize igitekerezo kiguhangira umurimo ndetse benshi bakaba bakuzamukiraho, uwo umunsi icyama kibimenye kirara kikugabye ho igitero kikagucuza ibyo waruhiye ukaba wanahasiga ubuzima. Niyo mpamvu n’ufite igitekerezo cyo kwihangira imirimo akenshi ahitamo kubikorera hanze y igihugu.
Umuti w’ ikibazo cy’ubushomeri uri mbere na mbere mu gusubiza guverinoma ububasha bwo guha akazi abaturage benshi bashoboka ubundi hakagabanywa ubusumbane no mu kugena imishahara. Gusa rero bimaze kugaragara ko agatsiko ka FPR kubakiye ku kinyoma no kwikubira ibyiza by’igihugu katitaye ku baturage cyane cyane urubyiruko rw’abashomeri. Niyo mpamvu igihe kigeze ngo abaturage bahaguruke maze tuvudukane aka gatsiko, ibyo kikubiye tubisaranganye rubanda.
Muhorane Ishema mu kuri no mu gusaranganya.
Nadine C. kasinge.


c: text/html

text:
Umugore n’umugabo bo mu Ntara ya Aceh muri Indonesia bahawe igihano cyo gukubitwa ibiboko 25 buri wese, bari imbere y’imbaga y’abantu, nyuma yo gutabwa muri yombi basambana mbere y’uko bashyingirwa, mu gihe amahame ya ‘Sharia’ Abasilamu bo muri aka gace bagenderaho yagennye ibihano ku bafatwa basambana batabana byemewe n’amategeko ndetse n’idini ryabo.
Uyu mugore n’umugabo bahawe igihano cyo gukubitwa ibiboko 25 kuri buri wese, bari basanzwe bakundana , ariko amahame y’idini rya Islam muri aka gace ka Banda Aceh , aziririza abantu bakora imibonano mpuzabitsina batarashyingirwa cyangwa se abakora ibindi bikorwa byose biganisha ku busambanyi, nko gusomana, kwegerana bikabije, kuganirira ahiherereye n’umugore cyangwa umugabo utari uwawe nabyo bifatwa nk’icyaha gikomeye muri aka gace.
Iki gihano cyo gukubitira abakoze ibyaha ku karubanda kimaze kumenyerwa muri uyu mujyi wa Banda Aceh, uherereye mu kirwa cya Sumatra muri Indoneziya agace gatuwe n’umubare munini w’abayoboke b’idini ya Islam.
Uyu mugore n’uyu mugabo babaye aba Kane bahanwe gukubitirwa ku karubanda bafashwe basambana, nyuma yo gushyiraho amahame ya Sharia abayoboke b’idini ya Islam bo muri aka gace bagenderaho.
Uretse ibihano bihabwa abasambanye, Sharia yo muri iyi Ntara ya Banda Aceh yashyizeho ibihano bikomeye bihabwa abatinganyi, abakoresha ibiyobyabwenge, bikaba bizira kandi gutwara umukobwa cyangwa umugore utari uwawe kuri moto cyangwa ku igare.
Umwaka ushize Intara ya Aceh yashyizeho itegeko rihana umugore cyangwa umukobwa uzajya afatirwa mu bikorwa by’imyidagaduro nyuma ya saa tanu z’ijoro atari kumwe n’umugabo we cyangwa undi muntu wo muryango we.
Mu mpera z’umwaka ushize kandi nibwo umukobwa witwa Nur Elita yafashwe ari kumwe n’inshuti ye biganaga muri Kaminuza agakubitwa bikomeye aho yaje gupfa kubera inkoni yari yakubiswe.
Muri iyi Ntara ya Banda Aceh, hashyizweho itsinda ry’abagore batojwe gisirikare maze bahabwa inshingano zo kuzajya birirwa bazenguruka baneka abantu bari mu bikorwa by’ubusambanyi ndetse n’ abandi bari mu bindi bikorwa bihanwa n’amahame ya Sharia bagenderaho.
Umugore yakubiswe ikiboko imbere y’imbaga y’abantu aho yashinjwaga gusambana n’umugabo batarashyingirwa
Bakubitwa abantu barebera abandi bafotora
Abagore batojwe nibo birirwa bazenguruka bahiga abarimo gukora ibihabanye n’amahame ya Sharia yabo
Bakubitwa ibiboko n’abantu bipfutse ahantu hose ku buryo utamenya abo aribo
Igihano cy’umugore cyarangiye hakurikizwaho umugabo basambanye
Umupolisi ashyikiriza inkoni uwari uje gukubita aba bantu
Emery@Rwandapaparazzi.rw
26,476 total views, 0 views today

robotstxt: allowed

filter: keep


text:
Ibibazo bishingiye kuri Bibiliya
Urupfu rwa Yesu rudufitiye akahe kamaro?
Igihe Imana yaremaga abantu, yari ifite umugambi w’uko baba ku isi iteka ryose badahura n’imibabaro, indwara cyangwa urupfu. Icyakora, umugabo wa mbere ari we Adamu yasuzuguye Umuremyi maze atakaza ibyiringiro byo kubaho iteka. Natwe twarazwe urupfu kuko twakomotse kuri Adamu (Abaroma 5:8, 12; 6:23). Yehova Imana y’ukuri yohereje Umwana we Yesu ku isi kugira ngo adupfire, maze acungure icyo Adamu yari yaratakaje.—Soma muri Yohana 3:16.
Urupfu rwa Yesu rwatumye abantu bagira ibyiringiro byo kuzabona ubuzima bw’iteka. Utekereza ko ubuzima buzira iherezo ku isi buzaba bumeze bute?
Urupfu rwa Yesu rutuma tubabarirwa ibyaha, kandi tukagira ibyiringiro byo kuzabaho iteka. Bibiliya itwereka uko ubuzima buzaba bumeze ku isi, igihe tuzaba tutagisaza, tutarwara cyangwa ngo dupfe.—Soma muri Yesaya 25:8; 33:24; Ibyahishuwe 21:4, 5.
Twagombye kwibuka urupfu rwa Yesu dute?
Ku mugoroba wabanjirije urupfu rwa Yesu, yasabye abigishwa be kujya bibuka urupfu rwe bakora umuhango woroheje. Kwizihiza urupfu rwa Yesu muri ubwo buryo buri mwaka, bidufasha gutekereza ku rukundo rwinshi Yehova na Yesu bakunda abantu.—Soma muri Luka 22:19, 20; 1 Yohana 4:9, 10.


text:
Aba ni abakobwa n’abagore bakunda gukora ubusambanyi inshuro nyinshi cyane kurusha abandi bagore ku isi kandi ku bagabo batandukanye. Mu buzima bw’abagabo bagira kamere zo kureba ubwiza bwa muntu ariko bakareba inyuma cyane kandi bamwe bagira bati ubwiza ni kumutima,nyamara nubwo aba bakobwa cyangwa se abagore bakundwa cyane kubera ubwiza bafite ku mubiri ,bituma bahora bakundwa cyane maze bagashakwa n’abagabo benshi.
Aba ni abakobwa n’abagore bakunda gukora ubusambanyi inshuro nyinshi cyane kurusha abandi bagore ku isi kandi ku bagabo batandukanye. Mu buzima bw’abagabo bagira kamere zo kureba ubwiza bwa muntu ariko bakareba inyuma cyane kandi bamwe bagira bati ubwiza ni kumutima,nyamara nubwo aba bakobwa cyangwa se abagore bakundwa cyane kubera ubwiza bafite ku mubiri ,bituma bahora bakundwa cyane maze bagashakwa n’abagabo benshi.
10. Kendall Jenner
Uyu mugore w’umunyamerikazi yavuzweho ubusambanyi bukabije kuva yagera mu kigero cy’imyaka 16 gusa aho yakundaga gusohokana n’abagabo batandukanye maze bakamusambanya. Uyu Jenner rero aho yaje gukurira yaje kubyongera cyane maze akazajya abikorera mu tubyiniro dutandukanye two muri Amerika.
9. Ronda Rousey
Ronda ubusanzwe ni umuhanzikazi akaba akomoka muri Amerika , uyu mukobwa rero akiri muto yakundaga abasore cyane maze aza no gukura akajyanwa nabo mutubyiniro dutandukanye nyuma aza no gutangira kuzajya yijyana maze akabishakira kugirango asambanywe. Ubwo rero hakorwa ishakishwa ry’abakobwa bakora ubusambanyi cyane ,uyu mukobwa Ronda yaje gutorwa n’abantu batari bake cyane kuko muba mutoye harimo na bashinwa bivuze ko nabo yakundaga gusambana nabo.
8. Margot Robbie
Ku myaka ye gusa 25 afite ubu ,yaje gushyirwa kurutonde rw’abakobwa basambana cyane ku Isi ,uyu mukobwa wamenyekanye cyane kubera gukina amafilime yaje kumenywa nabose maze akajya ashikishwa n’abagabo batandukanye ku Isi, kuko rero nawe yabirekuragaho byatumye aza kokamwa n’ubu busambanyi. Icyakora we akavuaga ko atabireka kubera byamwinjirije bikanamubyarira TV kuri ubu imufasha kwamamaza ibindi bikorwa bye bya buri munsi.
7. Mila Kunis
Ku myaka 32 Mila afite yabaye icyamamare ku buryo butangaje ariko byiyongeraho n’uko ari umwe mu bakurura abagabo maze bimwongerera kwamamara cyane. Mila rero yaje gukundwa n’abagabo batari bake ubwo abenshi bamusabaga kuryamana nawe maze akabemerera ntabyo kubagora na gato. Mu gihe agitangira gukina amafilime yaje gutangira kuzajya ashyira amafoto ye hanze agaragaza ubwambure maze bigatuma ashakishwa bukware n’abagabo benshi bifuza ko baryamana nawe.
6. Kate Upton
Yamamaye cyane mu kumurika imideli ndetse aza no kuza mu bakobwa beza cyane bashobora gukurura abagabo kakahava muri Amerika, Kate ukiri muto waje no kuvugusha amagambo menshi abagabo batundanye nawe yashyizwe mu bakobwa basambana cyane ku Isi dore ko yanagiye agaragara mu tubyiniro twinshi asambaniramo n’abagabo batandukanye ,ndetse akanakunda gushyira amafoto ye hanze agaragaraza ubwambure bwe byatumye agaragara cyane ku rutonde rw’abagore basambana cyane.
Emmanuek Habiyakare
Ibitekerezo
Ibinyoma.com Kanda hano umusubize
Ko mutongeyeho babandi mugereka kuli King James? Babaye ibyamamare atali ko bitwaye neza nk'abakobwa babereye ingo, ahubwo kubera bazi gushakisha akanagana... gaherekejwe n'ikashi. Kanda hano umusubize
Izi nkuru ni ibinyoma gusa Kanda hano umusubize
ariko ibo mwandika mubikorera ubushakashatsi mu byukuri? nkaburiya iyo ufashe umuntu nka Kendall jenner ukamushyira muri iyi nkuru uba wabanje gukora research mujye mureka guhimba kabisa ibi umuvugaho ni ukubeshya Kanda hano umusubize
Twarababuze wamugani wa padiri Kanda hano umusubize
BAKWISUBIRAHO Kanda hano umusubize
NJYEWEnabahainaMAyokwisubiraho Kanda hano umusubize
Bibilya ibavugaho mu migani 5: 5 Ibirenge byabo bimanuka bijya ku rupfu, intambwe zabo ziherera ikuzimu. Kanda hano umusubize
Bibilya ibavugaho mu migani 5: 5 Ibirenge byabo bimanuka bijya ku rupfu, intambwe zabo ziherera ikuzimu. Kanda hano umusubize
Bibilya ibavugaho mu migani 5: 5 Ibirenge byabo bimanuka bijya ku rupfu, intambwe zabo ziherera ikuzimu. Kanda hano umusubize
banter. ndagushaka. nakunomante Kanda hano umusubize
Ibyo mubikurahe ariko Kanda hano umusubize
nibibi gusambana ni nkukwita mukinogo kidahera... Kanda hano umusubize
ariko ikinyamakuru Nicya Satani? nkibi muba mubyandika ngobyunguriki Abantu? Kanda hano umusubize
Imana ibababarire kuko batazi ibyo bakora Kanda hano umusubize
Imana ibababarire kuko batazi ibyo bakora Kanda hano umusubize
Uru rutonde Amber Rose cgw Black Chyna nibataza muba mbere muzaba mutubeshye Kanda hano umusubize
Babonye ibyo bishoramo Kanda hano umusubize
Ubwo nabo bategereje kurimbuka. Biblia ivuga ko abasambanyi, abahehesi, abatinganyi hamwe n'anbandi bose bakora ibindi bibi byinshi bazarimbuka, ibi bivugwa mu 1 Abakorinto 6:9-10, Ibyahishuwe 21:8, Abagalatiya 5: 19-21; n'ahandi henshi. Kuba bazwi cyane sibyo bivugwa ko aribo basambana kenshi, isi turimo yaranduye, n'abandi benshi batigaragaza barasambana cyane. Bose zarimburwa, abatubaha Imana bose, abiyita ko basenga Imana, n'abandi basenga izindi mana (1 Abakirinto 8: 5,6 ; 2 Abakorinto 4:4), ariko bakora ibintu bibi by'umwanda , bose bategereje kurimbuka Kanda hano umusubize
Nibihane kbs Kanda hano umusubize
Abantu basambana ku isi ni Millions and Millions.Nubwo bumva ari umunyenga,bajye bamenya ko batazaba mu Bwami bw'imana nkuko tubisoma muli 1 Abakorinto 6:9,10). Muli rusange,abantu ntabwo bashaka kumvira imana.Ibyo tubabwiriza byerekeye UBUZIMA BW'ITEKA no KUZUKA,ntabwo babyemera.Ariko bamenye ko imana yashyizeho UMUNSI W'IMPERUKA,ubwo izica abantu bose bakora ibyo itubuza (Yeremiya 25:33).Abantu bayumvira,nubwo ari bake cyane nkuko Bible ibivuga muli Matayo 7:13,14,bazabaho iteka muli Paradizo (Zaburi 37:29).Ntacyo bimaze kwishimisha akanya gato,hanyuma ukazabura UBUZIMA BW'ITEKA.Eternal Life is not a lie my friends.Nta kintu na kimwe imana yadusezeranyije kitazaba.Abakomeza kwibera mu byisi gusa (ubusambanyi,shuguri,politics,etc...),ntabwo bazaba muli Paradizo.Mushake imana aho kwibera mu byisi gusa. Kanda hano umusubize
Baragashoboye kbs Kanda hano umusubize
NI DAYIMONI ZUBUHEHESI Kanda hano umusubize


text:
Bavandimwe banyarwanda, byarushaho
kuba byiza ari uko abenegihugu twese nta n’umwe uvuyemo tugize uburenganzira
kandi bungana ku gihugu cyacu. Mu mibereho ya muntu muri iyi si agenda ahura
n’ibizazane bitandukanye kandi bikomeye birimo intambara n’ingaruka uruhuri ziyikomokaho.
Mu ngaruka abahunga hose ku
isi bahura nazo harimo kugenda urugendo rurerure rimwe na rimwe batazi n’iyo
berekeza bikagera aho ibirenge bigashya abandi bigatonyoka. Habaho kandi kwicwa
n’inzara kuko urugendo ruba ari rurerure cyane batazi igihe ruzarangirira,
kudakaraba umwanda ukabagiraho ingaruka zikomeye zirimo indwara zitandukanye
n’ibindi.
Ibi bibazo byose bisiga bamwe
mu bahunga bahasize ubuzima kandi bakabura gihamba kuko buri wese ugihumeka aba
yinyaga ku maguru ngo arebe ko yasunika iminsi agerageza kurengera ubuzima bwe
uko ashoboye n’ubwo nta buryo bugaragara aba asigaranye uretse Imana yonyine
iba ikimuhagazeho.
Mu isomo rya mbere turabwirwa
n’umuhanuzi Izayi ko Imana igoborera amazi yo kunywa abadafite shinge na
rugero maze bagashira inyota. Uyu ni umwanya mwiza wongeye kubona ngo ushimire
Imana bikomeye niba nawe warahunze muri ‘94 ubu ukaba wikabakaba ukumva
ugihumeka. Shimira Imana yakurinze ukaba ugiteganya imigambi myiza ku buzima
bwawe buri imbere. Izayi aragira inama abahuye n’amagorwa bose gusanga Imana no
kuyumvira kugira ngo bazabashe kuronka ihirwe ry’ijuru.
Mu isomo rya kabiri, Yahani
aratwigisha kumenya gusobanura ubuhamya bw’amagorwa twahuye nayo twifashishije
kwakira ubuhamya bukomoka ku Mana. Aratwereka ko icyabyawe n’Imana cyose
kigomba gutsinda isi bisobanuye ko ntawagombye guhemukira ikiremwamuntu nyamara
bikaba bibaho kubera icyaha cyahawe intebe mu isi.
Dutekereze, niba wibuka neza
ubuhamya bw’impunzi mwari kumwe cyangwa waba wibuka neza ukumva bugukoze
ahantu, ubukuramo nyigisho ki? Nibugufashe kwemera ibyo Imana yahamije ko
izaguha ubugingo buhoraho kandi ko ibibazo byose urimo muri iki gihe nabyo
Imana izabiguhera ibisubizo bikwiranye nabyo kandi bikunyuze kuko iki gihe
n’ubwo cyaba kigoye gite kitari kibi kurusha ubwo mwahungaga mutazi n’iyo mujya
ubu ukaba ukiriho.
Ivanjili ya Nyagasani Yezu Kirisitu
uko yanditswe na Mariko, Yohani aramamaza ubuhamya bw’uko uje amukurikiye
amurusha ububasha ku buryo adakwiye no gupfukama ngo apfundure udushumi
tw’inkweto ze. Muri iyi Vanjili landi niho Yezu yasanze abantu baruhijwe
n’imitwaro y’iby’iyi si abagirira impuhwe utabonera ikiguzi abatorera kuba
intumwa ze.
Muri abo harimo abahoraga
bazindukira ku migezi n’ibiyaga kujya kuroba amafi ariko abahitiramo kuzajya
baroba abantu babakura mu byaha no mu bujyahabi kugira ngo bige kubaho mu
buzima bufite intego. Niyo mpamvu twese nk’abanyarwanda dukunda kandi
tugaharanira ukuri n’ubutabera buca akarengane tuzamuye ijwi dutakambira Imana
isumba byose ngo yumve amasengesho y’impunzi z’abanyarwanda aho bari hose maze
itwumve idusubize.
Twisunze abatafatifu
n’abahowe Imana bose kugira ngo tuzamurire hamwe amajwi yacu atakamba ngo
impunzi z’abahutu bari mu mashyamba ya Repubulika iharanira demukarasi ya Kongo
Imana yumve gutakamba kwabo kandi ibabonere ibisubizo bikwiranye n’ibibazo
bafite kuko Imana itarenganya kandi idaha bamwe ngo abandi ibihorere kuko ari
Inyampuhwe n’Inyambabazi.
Muri iri sengesho kandi
twifatanije n’umunyarwanda wese waba warageze muri Zaire ahunga ubu akaba ari
umuhamya w’ibyo yahaboneye n’amaso ye ariko akaba ari mu kindi gihugu icyo
aricyo cyose kuri iyi si aho nawe tumwifuzira kugira ubugingo n’ubuzima buzira
umuze kandi tumusaba guhuza ubuhamya bwe n’ubwo twumvise muri iyi nyigisho
kugira ngo ikibi gitsindwe.
Tuvugire hamwe iri sengesho: “Nyagasani Yezu Kirisitu, nshuti nyanshuti, dufashe
natwe kurushaho kujya mbere mu bucuti dufitanye nawe kugira ngo tubere isi yose
abahamya b’ibyishimo biranga abari muri wowe kabone n’ubwo twaba turi mu
magorwa kuko twiringiye gutabarwa nawe, bityo turusheho kwita ku cyagirira
abantu bose akamaro. Mana Roho Mutagatifu, mu nzira y’ubuzima bwa Roho turimo
hano ku isi, twigishe kugendana umutima usukuye wiyoroheje kandi ushingiye ku
kuri wihambuye ku bihita ariko ukomeza kuzirikana ubuhamya bw’ubuzima
twanyuzemo kuko aribwo dushobora no kumva neza akaga abavandimwe bacu barimo
bityo turangwe n’urukundo rwa kivandimwe. Ibi byose tubisabye ku bw’igishyika
dufitiye impunzi z’abahutu bari mu mashyamba yo muri Repubulika Iharanira
demukarasi ya Kongo ngo uzitabare uko bikwiye, ku bwa Yezu Kirisitu umwami wacu
Amina!”
Padiri TABARO
www.shikamaye.blogspot.no/
Shikama ku Kuri
na Demukarasi (SKUD)


text:
ISOMO RYA MBERE
Isomo ryo mu gitabo cy’Iyimukamisiri (Iyim 22, 20-26)
Igihe Musa yagezaga kuri rubanda amategeko y’Uhoraho, yarababwiye ati 20«Ntuzanyunyuze imitsi y’umusuhuke cyangwa ngo umukandamize, kuko namwe mwabaye abasuhuke mu gihugu cya Misiri. 21Ntimuzagirire nabi umupfakazi cyangwa imfubyi. 22Numugirira nabi akantakira nzumva amaganya ye, 23maze uburakari bwanjye bugurumane mbamarire ku nkota, abagore banyu bapfakare, n’abana banyu babe imfubyi. 24Niba ugurije amafeza umuntu wo mu muryango wanjye, cyane cyane umutindi muturanye, ntuzamugenzereze nk’abaharanira gukira vuba : ntuzamushakeho urwunguko. 25Niba igishura cya mugenzi wawe ugitwayeho ingwate, uzakimusubize mbere y’uko izuba rirenga ; 26kuko ari cyo kiringiti cye rukumbi n’umwambaro yifubika. None se yaryama mu ki ? Nantakambira nzamwumva, kuko jyeweho ndi umunyampuhwe.»
ZABURI (Zab 18 (17), 2-3, 4.20, 47.51ab)
Inyik/ Uhoraho, ndagukunda wowe Mana intera imbaraga !
Uhoraho, ndagukunda wowe mbaraga zanjye !
Uhoraho ni we rutare rwanjye n’ibirindiro byanjye,
akaba n’umurengezi wanjye.
Ni Imana yanjye n’urutare mpungiramo,
akaba ingabo inkingira n’intwaro nkesha gutsinda,
ni na we buhungiro bwanjye budahangarwa !
Natabaje Uhoraho, Nyakuberwa n’ibisingizo,
maze mbasha gutsinda abanzi banjye.
Arangobotora anshyira ahantu hisanzuye,
nuko arankiza kuko ankunda.
Uhoraho arakabaho ! We Rutare nisunga, aragasingizwa !
Imana nkesha umukiro niharirwe umutsindo.
Agwiriza imitsindo umwami yimitse,
agatonesha uwo yasize amavuta y’ubutore iteka ryose.
ISOMO RYA KABIRI
Ibaruwa ya mbere Mutagatifu Pawulo Intumwa yandikiye Abanyatesaloniki (1 Tes 1, 5c-10)
Bavandimwe, 5cmuzi neza ukuntu twabagenjereje tugamije kubagirira akamaro. 6Namwe mwaratwiganye, mwigana na Nyagasani, maze mu bitotezo byinshi mwakirana ijambo ry’Imana ibyishimo bikomoka kuri Roho Mutagatifu. 7Byatumye mubera urugero abemera bose bo muri Masedoniya n’abo muri Akaya. 8Koko rero, ijambo rya Nyagasani rihereye iwanyu, ntiryasakaye muri Masedoniya no muri Akaya gusa, ahubwo inkuru y’ukuntu mwemeye Imana yamamaye hose, ku buryo nta cyo twakwirirwa tubivugaho. 9Bose kandi bavuga uko twakiriwe iwanyu, n’ukuntu mwayobotse Imana mugata ibigirwamana, kugira ngo mukorere Imana nzima kandi nyakuri, 10kandi mutegereze Umwana wayo Yezu yazuye mu bapfuye, We uzaza ava mu ijuru ngo adukize uburakari bugiye kuza.
IBANGONDIRIMBO RIBANZIRIZA IVANJILI (1 Yh 4, 8. 7)
Alleluya Alleluya.
Imana ni urukundo :
Umuntu wese ukunda aba yarabyawe n’Imana, akanayimenya.
Alleluya.
IVANJILI
+ Matayo (Mt 22, 34-40)
Muri icyo gihe, 34Abafarizayi bumvise ko Yezu yazibye akanwa k’Abasaduseyi, barakorana. 35Maze umwe muri bo wari umwigishamategeko, amubaza amwinja ati 36«Mwigisha, itegeko riruta ayandi ni irihe ?» 37Aramubwira ati «Uzakunde Nyagasani Imana yawe n’umutima wawe wose, n’amagara yawe yose, n’ubwenge bwawe bwose. 38Iryo ni itegeko riruta ayandi kandi ni ryo rya mbere. 39Irya kabiri risa na ryo : Urajye ukunda mugenzi wawe nk’uko wikunda. 40Muri ayo mategeko uko ari abiri, habumbiyemo andi yose n’ibyo Abahanuzi bavuze.»


text:
IKIBAZO CYA 2
Wakwiga ute ibyerekeye Imana?
“Iki gitabo cy’amategeko ntikikave mu kanwa kawe, ujye ugisoma ku manywa na nijoro wibwira kugira ngo witwararike ukore ibyanditswemo byose, kuko ari bwo uzatunganirwa mu nzira yawe, ukagaragaza ubwenge mu byo ukora.”
“Bakomeza gusoma mu gitabo mu ijwi riranguruye, basoma amategeko y’Imana y’ukuri, barayasobanura kandi barayumvikanisha, bakomeza gufasha abantu gusobanukirwa ibyasomwaga.”
“Hahirwa umuntu utagendera mu migambi y’ababi, ntahagarare mu nzira z’abanyabyaha . . . , ahubwo amategeko ya Yehova ni yo yishimira, kandi amategeko ye ayasoma ku manywa na nijoro yibwira. . . . Ibyo akora byose bizagenda neza.”
“Filipo ariruka agenda iruhande rw’iryo gare, yumva uwo mugabo asoma mu ijwi riranguruye igitabo cy’umuhanuzi Yesaya. Nuko aramubaza ati “ese ibyo usoma urabisobanukiwe koko?” Na we aramusubiza ati “mu by’ukuri se, nabisobanukirwa nte ntabonye unyobora?”
“Imico yayo itaboneka, ari yo bubasha bwayo bw’iteka n’Ubumana bwayo, igaragara neza kuva isi yaremwa, kuko igaragarira mu byaremwe, ku buryo batagira icyo kwireguza.”
“Ibyo ujye ubitekerezaho, abe ari byo uhugiramo kugira ngo amajyambere yawe agaragarire bose.”
“Nimucyo kandi tujye tuzirikanana kugira ngo duterane ishyaka ryo gukundana no gukora imirimo myiza, tutirengagiza guteranira hamwe.”
‘Niba muri mwe hari ubuze ubwenge, nakomeze abusabe Imana kuko iha bose ititangiriye itama, itongeyeho incyuro; kandi azabuhabwa.’


text:
IGICE CYA 138
Kristo ari iburyo bw’Imana
YESU YICAYE IBURYO BW’IMANA
SAWULI AHINDUKA UMWIGISHWA
DUFITE IMPAMVU ZO KWISHIMA
Nyuma y’iminsi icumi Yesu azamutse mu ijuru, umwuka wera wasutswe ku ntumwa ku munsi wa Pentekote, uba gihamya idakuka ko Yesu yari mu ijuru. Hari n’ikindi kimenyetso cyendaga kugaragaza ko ibyo byari ukuri. Mbere gato yuko umwigishwa Sitefano aterwa amabuye azira ko yari umuhamya w’indahemuka, yaravuze ati “dore mbonye ijuru rikingutse n’Umwana w’umuntu ahagaze iburyo bw’Imana.”—Ibyakozwe 7:56.
Yesu yari kumwe na Se mu ijuru ategereje guhabwa itegeko ryari ryarahanuwe mu Ijambo ry’Imana. Dawidi yari yarahumekewe maze arandika ati “Yehova yabwiye Umwami wanjye [Yesu] ati ‘icara iburyo bwanjye ugeze aho nzagirira abanzi bawe nk’agatebe ukandagizaho ibirenge.’ ” Ubwo igihe cyo gutegereza cyari kuba kirangiye, Yesu yari gutangira “gutegekera hagati y’abanzi [be]” (Zaburi 110:1, 2). Ariko se Yesu yari kuba akora iki mu ijuru, mu gihe yari kuba ategereje ko igihe kigera ngo arwanye abanzi be?
Kuri Pentekote yo mu mwaka wa 33, havutse itorero rya gikristo. Yesu yatangiye gutegekera mu ijuru abigishwa be basutsweho umwuka (Abakolosayi 1:13). Yabayoboye mu murimo wo kubwiriza kandi abategurira kuzasohoza inshingano zabo zo mu gihe kizaza. Izo nshingano ni izihe? Abari gukomeza kuba abizerwa kugeza ku rupfu bari kuzazurirwa kuba abami bagategekana na Yesu mu Bwami.
Urugero ruhebuje rw’umwe muri abo bantu bazaba abami ni Sawuli uzwi cyane ku izina ry’Iriroma rya Pawulo. Yari Umuyahudi wari waramaze igihe kirekire arwanira ishyaka Amategeko y’Imana, ariko yari yarayobejwe cyane n’abayobozi b’idini ry’Abayahudi ku buryo yageze naho yemera ko Sitefano aterwa amabuye. Hanyuma, Sawuli wari ukomeje “gutera ubwoba abigishwa b’Umwami kandi ashaka cyane kubica,” yerekeje i Damasiko. Yari ahawe ububasha n’Umutambyi Mukuru Kayafa bwo gufata abigishwa ba Yesu akabajyana i Yerusalemu (Ibyakozwe 7:58; 9:1). Icyakora igihe yari akiri mu nzira umucyo mwinshi waramugose yikubita hasi.
Hanyuma yumvise ijwi ry’umuntu utagaragara, rimuhamagara riti “Sawuli, Sawuli, kuki untoteza?” Sawuli aramubaza ati “uri nde Mwami?” Iryo jwi ryaramubwiye riti “ndi Yesu, uwo utoteza.”—Ibyakozwe 9:4, 5.
Yesu yategetse Sawuli kujya i Damasiko agategereza andi mabwiriza azahabwa, ariko byabaye ngombwa ko bamurandata kuko uwo mucyo wari wamugose mu buryo bw’igitangaza wari watumye ahuma. Hanyuma Yesu yabonekeye umwe mu bigishwa be witwaga Ananiya wari utuye i Damasiko. Yesu yasabye Ananiya kujya ahantu yari gusanga Sawuli. Ananiya yagize ubwoba bwo kujyayo ariko Yesu yaramubwiye ati “haguruka ugende, kuko uwo muntu ari urwabya natoranyije kugira ngo ageze izina ryanjye ku banyamahanga no ku bami no ku Bisirayeli.” Sawuli yongeye kubona, maze akiri i Damasiko “atangira kubwiriza ibya Yesu, ko Uwo ari we Mwana w’Imana.”—Ibyakozwe 9:15, 20.
Yesu yakomeje gushyigikira Pawulo n’abandi babwirizabutumwa kugira ngo basohoze umurimo wo kubwiriza yari yaratangije. Nanone Imana yabahaye umugisha bagera ku bintu bitangaje. Hashize imyaka 25 Yesu abonekeye Pawulo ari mu nzira agana i Damasiko, Pawulo yanditse ko ubutumwa bwiza bwari ‘bwarabwirijwe mu baremwe bose bari munsi y’ijuru.’—Abakolosayi 1:23.
Hashize imyaka myinshi nyuma yaho, Yesu yakoresheje iyerekwa maze yereka intumwa ye yakundaga cyane, ari yo Yohana, ibintu biri mu gitabo cya Bibiliya cy’Ibyahishuwe. Ni nk’aho Yohana yagumyeho kugeza aho Yesu yagarukiye afite ububasha bwa cyami, bitewe n’ibyo bintu yabonye mu iyerekwa (Yohana 21:22). ‘Binyuze ku mbaraga z’umwuka wera, [Yohana] yagiye kubona abona ari ku munsi w’Umwami’ (Ibyahishuwe 1:10). Ibyo byari kuzaba ryari?
Gusuzumana ubwitonzi ubuhanuzi bwa Bibiliya bituma tubona ko “umunsi w’umwami” watangiye muri ibi bihe turimo. Mu mwaka wa 1914, hatangiye Intambara ya Mbere y’Isi Yose. Mu myaka ibarirwa muri za mirongo yakurikiyeho habayeho izindi ntambara, ibyorezo by’indwara, inzara, imitingito, n’ibindi bimenyetso byinshi bisohoza mu rugero rwagutse “ikimenyetso” Yesu yari yarahaye intumwa ze kizagaragaza ‘ukuhaba kwe’ n’ “imperuka” (Matayo 24:3, 7, 8, 14). Ubu umurimo wo kubwiriza ubutumwa bwiza bw’Ubwami bw’Imana ntukorerwa mu bwami bw’Abaroma gusa ahubwo ukorerwa ku isi hose.
Yohana yarahumekewe yandika icyo ibyo bisobanura agira ati “ubu noneho habonetse agakiza n’imbaraga n’ubwami bw’Imana yacu n’ubutware bwa Kristo wayo” (Ibyahishuwe 12:10). Koko rero, Ubwami bw’Imana bwo mu ijuru Yesu yamamaje mu rugero rwagutse, ubu burategeka!
Iyo ni inkuru nziza ku bigishwa ba Yesu bose b’indahemuka. Bashobora gushyira ku mutima amagambo Yohana yavuze agira ati “ku bw’ibyo rero, wa juru we namwe abaririmo, nimwishime! Naho wowe wa si we nawe wa nyanja we, mugushije ishyano kuko Satani yabamanukiye afite uburakari bwinshi, kuko azi ko ashigaje igihe gito.”—Ibyahishuwe 12:12.
Bityo rero, Yesu ntagitegereje gusa yicaye iburyo bwa Se. Ubu ni Umwami, kandi vuba aha azarimbura abanzi be bose (Abaheburayo 10:12, 13). Ni ibihe bintu bishishikaje bidutegereje?


text:
Urukundo n’ifaranga: Uko twaryamanye ( Agace ka 4)
Duheruka mu gaceka 3 Clarisse ambwira yababaye ari kurira niko kumbwira ati: nari ntangaye ko wajya I Kigali ukaba muzima nakwibeshyeho ibyo wanditse nawe urabizi kubisubiramo sinabibasha kuko intimba yuzuye umutima gusa iryo nibuka ni reka mbyohereze mu butumwa kuko mbivuze byatuma nibabariza umutima nkashengurwa n’agahinda
Yahise akupa nanjye ntegereza ubutumwa bwe mu minota mike nagiye kubona mbona message iraje ivuga iti: ariko abasazi muragwira ubukoko urumva nagukunda wa gaturage we katazi no kwambara inkweto ese ubona I Kigali narabuze abakobwa babanyamujyi kandi bakeye bamwe bazi kuryohereza umukunzi none nawe ngo ufite inkundo uzazirya se ; urukundo rutagira amafaranga ntiruvomerwe urwo sinkirukeneye kandi ndizera ko wumva wa kigoryi we.
Ubundi ko umutindi yishima aho aho yishyikira wowe waje gute ubona mberanye nawe baragushutse ubuse ko nagiye ntagusezeye aruko nkukunze koko ntuzaririre kurya ifiriti kandi waramenyereye ibijumba oya ntibyakunda warwara inzoka.
Namaze kubona message uko imeze nubika umutwe mu maguru kuko ntacyo nari gukora ntangira gutekereza jyewe na Clarisse mu bwana ukuntu najyaga mutabara akubiswe ukuntu yajyaga ampangayikira
Divine niko kunkomanga ati: umva byuka nkubwire ndeguka ndamureba arambwira ati: gukunda nibyiza ariko muri iki gihe jya witonda yego kubura umukunzi birababaza ariko wowe komera ube umugabo niba ari uwawe uzamubona niba atari uwawe mureke nyine.
Numvise uburyo Divine angiriye inama nukuntu nabonaga nta gitekerezo yagira nahise muhobera ndamubwira nti: kurubu isura nakwambitse mbi ndabona nkwiye kuyi kwambura umutima wajye wagushinjaga ko ukirana n’ifaranga ariko ubu noneho ndakugarukiye byose bihari kubw’impamvu.
Twageze Nyabugogo ambwira ko twajyana kunywa kamwe turagenda turicara dutangira kuganira hashize akanya Ngabo inshuti yanjye dukoranaga arampamagara ambaza ko naje mpita mubwira aho ndi ahadusanga.
Divine yatse ko twajya kwicara ahantu hatuje mu cyumba niko kumbwira ati: Joseph ndabona ugifite amaraso akunda uracyashaka inshuti mukundana gusa ubu byarahindutse namenyeko umuhungu agukunda ashaka kwishimisha gusa nta rukundo rurambye ugasanga afite abakobwa nk’icumi (10). Ambwira ko akunda kimwe natwe tuba dufite benshi badushaka gusa akubeshya ko agukunda mukizerana yamara kugutera inda ntabe akikwikoza rero muvandimwe niyo mpamvu nkunda umpa amafaranga ibyago nibiza nzabe hari aho nigeheje.
Ubu mbasha kurihira musaza wanjye agiye kurangiza nabona akazi nibwo nzahagarika iyi mikino nirirwamo nkinisha urukundo gusa ndizerako nzakomera.
Ako kanya yahise anyicara kubibero atangira kunsoma hose mbese numva ndatwawe pe ubwo ntangira kumukoraho muri ako kanya twumva umuntu akubise urugi ahita yinjira tubona ni........
Nkomeze se kameze gute? Ndabakunda
Eh wigenda ariko byibura ukande Like kuko ntigoye ngaho Sangiza abawe (kora Share) buriya se comment ntikenewe. Gira icyo uyivugaho kuko ni ukudufasha gukora izindi nkuru z’uruhererekane.


text:
Umubyeyi usanga yifuza ko umwana we agira ubuzima bwiza. Uruhu rw’umwana rero ni ikintu gikunze kuvugwaho byinshi, aho usanga bamwe ababyeyi badasobanukiwe neza n’uburyo barwitaho mu buryo bwiza kandi bworoshye.
Hakwirakwizwa amakuru atandukanye ku buryo bwakoreshwa mu kwita ku ruhu rw’umwana akivuka, ku masabuni n’amavuta meza yo gukoresha, ku nshuro zo kumwoza n’ibindi nk’ibyo.
Twegereye umuganga w’abana mu bitaro bya Muhima, Dr Rivuzwe, atubwira ubundi uko umubyeyi yagombye kwita ku ruhu rwe kuva akivuka.
Ese umwana agomba koga ryari?
Dr Rivuzwe yatubwiye ko atari byiza koza umwana mu masaha ye ya mbere yo kuvuka. Yagize ati “Umwana ukivuka, aba avuye mu bushyuhe bwo mu nda ya nyina, guhita umudubika mu mazi rero si byiza kuko bituma imbeho yo hanze ibona urwaho, ugasanga wicishije umwana imbeho kandi kutamwoza ntacyo byari bimutwaye.”
Urubuga naitreetgrandir.com rusobanura ko iyo umwana akivuka abaganga bamuhanagura, bakamwambika. Ngo ni byiza rero ko utegereza andi masaha yewe n’umunsi umwe cyangwa ibiri ukabona kumwoza. Gusa ukita ku isuku ya bimwe mu bice by’umubiri we, aho uba ugomba kumuhanagura neza mu maso, ukoresheje agatambaro gatose (gant), ndetse ukanakamuhanaguza ku kibuno mu gihe umuhinduriye ibyahi (couches/pampers).
Dr Rivuzwe na we yashimangiye ibi aho yavuze ko burya atari ngombwa ndetse atari na byiza koza umwana buri munsi, ko ibyiza ari ugutegereza byibura iminsi 2 cyangwa 3.
Yagize ati “Uruhu rw’umwana ni cyo gice kiba ari kinini kurusha ibindi byose bisigaye. Ni yo mpamvu rero ari ngombwa ko urwitaho ukoresheje ubushishozi. Impamvu atari byiza koza umwana buri munsi kuko bituma uruhu ruba rufungukiye kwakira ibirujyaho birimo na mikorobe zakwanduza umwana. Ikindi kandi nuko bikonjesha umwana bikaba byamutera ubundi burwayi. Ni byiza rero kumwoza nyuma y’iminsi 2 cyangwa 3 mu rwego rwo kwirinda ibyo byose.”
Umubyeyi yakoresha iki yita ku ruhu rw’umwana?
Amasabuni, amavuta, puderi (poudre) n’ibindi nk’ibi ni byo ababyeyi bagenda babazanya, bibaza ibyaba byiza ku ruhu rw’abana babo.
Dr Rivuzwe yagiriye ababyeyi inama y’uko bagomba kwirinda amasabuni ahumura. Ati “ Amasabuni menshi abamo imiti itandukanye yo kwita ku ruhu. Uruhu rw’umwana rero rwo ruba ari umwimerere ntabwo ruba rukeneye iyi miti, ahubwo iyi miti irarwangiriza. Buriya isabuni nziza zo koza abana ni izi abantu bameshesha imyenda, ni yo atabamo bene iyo miti.
Ku bijyanye n’amavuta yo kumusiga, ubundi umwana ukivuka si byiza kumusiga. Ubusanzwe abantu bakuru twisiga ngo uruhu rwacu rworohe. Uruhu rw’uruhunja rero rwo ruba rworoshye nta mpamvu yo kongeraho amavuta, gusa uko agenda akura, ureba ko uruhu rwe rugenda rukomera, bityo ukaba ari bwo utangira kumusiga kandi na bwo ugakoresha amavuta atarimo imiti myinshi, ahubwo amavuta meza ni aya bita ‘vaseline’ atagira impumuro.”
Umwana yogeshwa amazi y’akazuyazi kandi si byiza ko umushyira mu ibase ngo amazi uyashyiremo nyuma, kuko ubushyuhe bugeze ku mubiri mu buryo bumutunguye, bushobora kumutwika.
izubarirashe@gmail.com


text:
Kuva tariki ya 01 kugeza ku ya 31 Gicurasi 2017, Ikigo cy’Ubutore cya Nkumba giherereye mu Karere ka Burera kizakira urugerero rukambika ruzahuza abasore n’inkumi 416 barangije amashuri yisumbuye bahagarariye imirenge yose igize igihugu.
Brig. Gen Emmanuel Bayingana, umutahira mukuru wungirije wa Komisiyo y’Igihugu y’Itorero (NIC) asobanura ko bizaba ari ku nshuro ya mbere habayeho urugerero rukorwa abarukora baba kandi barara ahantu hamwe.
Agira ati “Mu by’ukuri bose [intore] barahari; twatoranyije umwe muri buri murenge, bagiye kuza bose bahurire hamwe bajye muri kano Karere ka Burera bakoremo urugerero bari hamwe; urugerero rukambitse, bakora akazi mu mirimo, nimugoroba bakarara hamwe, mu gitondo bagakora, nimugoroba bakarara hamwe kandi banitoza banubaka n’ubuvandimwe nk’Abanyarwanda.”
Agaruka ku mpamvu nyamukuru yatumye habaho urwo rugerero ‘rukambitse’, Brig. Gen Bayingana asobanura ko ari ukugira ngo urubyiruko rugaragaze uruhare rwarwo mu iterambere ry’igihugu; ibintu agaragaza ko n’ubundi byahozeho mu Rwanda rwo hambere.
Agira ati “Urugerero ni umuco w’u Rwanda wa kera w’uko intore z’u Rwanda zijya ku rugerero kugira ngo zihangane n’ibibazo bikomeye byugarije igihugu n’abaturage bacyo. Kera hagiye habaho urugerero ruhangana n’abatera igihugu bahungabanya umutekano, urugerero rukajyaho bakarinda igihugu cyikagira ubusugire.”
Brig. Gen Bayingana asobanura ko intore izaza muri ruriya rugero ari iyagaragaje ubwitange mu murenge no kuba yarabaye uwa mbere mu murenge aturukamo mu batsinze ikizamini cya Leta kibemerera kwiga muri kaminuza.
Ibizakorwa n’abazitabirwa ‘Urugerero rukambitse’
Brig Gen Bayingana atangaza ko intore zizibanda ku gukora imirimo ishingiye kuri gahunda ngari za Leta zashyizweho zirimo gahunda y’Imbaturabukungu (EDPRS II).
Ati “Bagiye gukora imirimo ijyanye n’icyerekezo 2020 cy’u Rwanda ndetse na IDPRS 2, bagiye gukora ibikorwa byo guteza imbere imibereho myiza y’abaturage ariko n’ibikorwa by’amajyambere nk’urugero imihanda, amashyamba, kwita ku bidukikije, gutoza Abanyarwanda imirire myiza no gutoza Abanyarwanda kwirinda umwanda.”
Abaturage b’Akarere ka Burera baganiriye n’Ikinyamakuru Izubarirashe.rw bavuga ko kuba intore zigiye kuza kubaha imiganda itandukanye babyishimiye.
Ntukanyagwe Pierre, umuturage wo mu Murenge wa Kinoni, agira ati “Iyo nkuru ni nziza, abo bana ni abahanga bazatwigisha byinshi. Turishimye kubera ko andi matorero abera hano i Nkumba akunze kurangira intore zitaje kudusura ngo zirebe uko tubayeho wenda ngo zinadusangize ku bumenyi bwazo.”
Uwambajemariya Florence, umuyobozi w’Akarere ka Burera ahamagarira abaturage kuzibona muri ziriya ntore, bazumvira mu nama zose zizabagira, ati “Ubutumwa twabaha bazabitegure neza, bazasange ari imiryango yuje amahoro n’urugwiro kandi imiryango yarashoboye gukemura ikibazo cy’amakimbirane yatuma ireme ry’uburezi ritagerwaho uko bikwiye, kandi bazasange ari imiryango ikorera ku mihigo.”
Biteganyijwe ko ibikorwa by’urugero rukambitse bizakorerwa mu Mirenge ya Kinoni na Gahunga; imirenge ituriye Ikigo cy’Ubutore cya Nkumba, akaba ari imirenge ifite abaturage bakora ku bwinshi ubuhinzi bw’ibirayi n’amasaka ikanagaragaramo abaturage benshi bishora mu biyobyabwenge.
Twitter: @Umurengezis


text:
Abayobozi b’utugali barahize
Nk’uko bimaze kuba intego kandi byihutisha iterambere ry’igihugu, gukorera ku mihigo byageze no mu tugali. Ni muri mu murenge wa Muganza mu karere ka Rusizi igikorwa cyo gusoza imihigi ya 2012-2013 y’utugali n’imidugudu byo muri uwo murenge bamuritse ibyo bazageraho.
Muri uwo muhango abanyamabanga nshingwabikorwa b’utugari hamwe n’abaprezida ba za njyanama bafatanya ibikorwa mu byiciro bitandukanye bashingiye ku nkingi enye za guverinoma mu miyoborere myiza ngo ibizibandwaho ni ukubonera inyubako utugari, mu bukungu ngo bahize guteza imbere gahunda y’ubuhinzi n’ubworozi bagendeye kuri gahunda yo guhuza ubutaka, gusarurira hamwe, guhunika no kuzigama, mu mibereho myiza bahize kugeza abaturage kuri gahunda yo kuboneza urubyaro binyuze mu bukangurambaga bakanabashishikariza kandi ubwitabire mu bwisungane mu kwivuza ndetse n’isuku.
Mu butabera ngo bazarwanya akarengane no gukemura ibibazo by’abaturage binyuze mu nteko z’abaturage kugirage basiragira mu nkiko ugabanuke.
Zimwe mu mbogamizi aba banyamabanga nshingwabikorwa b’utugari bagaragaje ni imyumvire y’abaturage ikiri hasi n’inzitizi z’ubukene aha ingamba zafashwe ni uguhererekanya amakuru ku nzego zose kandi ku gihe.
Â


text:
Niba abahanzi nyarwanda bifuza kugera ku rwego mpuzamahanga hari ibyo Jody Phibi abagiraho inama ko bakwiye kubanza guhindura mu mikorere n’imyifatire yabo.
Ibyo ni ukureka kurebera isoko ryabo mu Rwanda gusa, ahubwo bakagura impano zabo bakareba no ku isoko mpuzamahanga, bityo bakifata nk’abahangira isoko ryo ku rwego mpuzamahanga.
Ibi nibyo Jody, w’imyaka 24, ashingiraho avuga ko inzira ikiri ndende ku bahanzi nyarwanda, kuko bacyifatafata, kandi ko bacyifungirana bareba gusa u Rwanda.
Jody, ubusanzwe witwa Muyoboke Phiby, mu kiganiro cyihariye yagiranye n’Izubarirashe.rw yavuze ko abona ko kugira ngo umuziki nyarwanda utere imbere, abahanzi nyarwanda bakwiriye kutagendera ku byo abantu babavugaho, ahubwo ko bakwiriye kubirenga bakirekura.
Yagize ati “Ntiturebe ngo turakorera iwacu gusa, ahubwo tugakorera iwacu ariko dusangiza n’amahanga. Kandi abantu bose ntibakunda ibintu bimwe, ni ukugerageza kwirekura cyane ntiturebe iby’iwacu gusa.”
Muri iki kiganiro kandi Jody aranagaruka ku byari bimuhugije muri iyi minsi, anavuge ku mbogamizi abona zikiri mu muziki n’inama agira abahanzi bagenzi be ngo barusheho kugeza umuziki wabo kure.
Soma HANO ikiganiro kirambuye Jody yagiranye n’Izubarirashe.rw :
IR : Ni ibihe bihangano byawe bishya ?
Muri iyi minsi nasohoye amashusho y’indirimbo nshya ‘Turajyanye’, ni indirimbo nakoranye na Peace Jolis waririmbye ‘Turi Beza’. Ndateganya no gusohora amashusho y’indirimbo ‘Birandenga’ nayo ni indirimbo yanjye njyenyine mperuka gusohora. Mfite n’ibindi bikorwa byunganira ibyo ngibyo birimo indirimbo nakoranye n’abandi bahanzi batandukanye abantu bazagenda bayabona kuko nzagenda nyasohora. Icyo nabwira abafana banjye ni uko ndi gukora cyane, ndimo gushyiramo ingufu ku buryo ngiye gukomeza gusohora indirimbo ku yindi.
IR : umaze gukora indirimbo zingahe?
Ni nyinshi cyane, njyenyine maze gukora indirimbo zirenga 10 ntashyizemo izo nakoranye n’abandi bantu. Indirimbo yanjye ya mbere nayikoze mu 2012, icyo gihe nigaga mu mashuri yisumbuye. Ubu ariko numva ko natangiye ikindi cyiciro kuko ubu narangije amashuri yose ayisumbuye na Kaminuza, ubu rero ngiye gushyiramo imbaraga nyinshi kuko mbere nari mpugijwe cyane n’amasomo.
IR: Ko utagaragaraga cyane, wari uhugijwe n’amasomo?
Haba harimo n’ibindi bintu kuko igikorwa cy’ubuhanzi gifata igihe kinini iyo wifuza gukora ibintu bizima. Ikindi binasaba ubushobozi, ugashaka n’abantu bagufasha, ukanamenya umurongo wiha; ibyo byose bigufata igihe. Yego n’amasomo yamfataga cyane ariko n’ibyo bindi byo kwiha umurongo byandindizaga.
IR: Wigaga iki muri Kaminuza?
Ibintu byitwa Social Work and Public Administration, bijyanye no gukorana na rubanda na sosiyete. Nigaga muri Mount Kenya University.
IR: Ubu wafashe umurongo? Wabonye umujyanama?
Umujyanama ubu ntabwo ndawubona ariko ubu biri mu nzira kuko hari abantu turi kuvugana. Icyo navuga cyandemereraga cyane ni uguhuza umuziki n’amasomo, ubu rero ubwo nayarangije ndumva norohewe ngiye gukora umuziki cyane. Ndacyakora njyenyine ariko nko mu gihe gitoya ndizera ko nza kubamfite abantu bamfasha mu muziki.
IR: Kuki wowe nta Album urasohora waratangiye umuziki kera?
Nibyo nta Album ndasohora kuko narabyirinze pe. Si uko ntari mbikeneye ariko nifuza kuzasohora Album mu ngihe nyacyo, igihe nzaba nizeye ko mfite indirimbo zinyemerera kuba nategura nk’igitaramo gikomeye abantu bakacyitabira. Ndifuza kuzasohora Album mfite indirimbo nyinshi zizwi n’izina Jody rimaze kwamamara cyane.
IR: Ni izihe mbogamizi zikomeye wahuye nazo mu muziki?
Umuziki w’u Rwanda uko uba uwutekereza utarawinjiramo n’ukuri kwawo umaze kuwinjiramo usanga ari ibintu bibiri bitandukanye. Njye natekerezaga wenda ngo nzajya muri Studio, ndirimbe indirimbo nk’imwe cyangwa ebyiri ngahita menyekana ariko siko byagenze. Sinavuga ko ari imbogamzi ahubwo niyo nzira buri wese uje mu muziki acamo ni ibintu bifata igihe. Habayemo ikintu cy’uko indirimbo zanjye zitahise zimfasha kugera ahantu nifuzaga kugera ariko ndizera ko ubu noneho ngiye kubigeraho. Indi mbogamizi ikomeye ni ukudahita ubona uburyo bwo gushyigikirwa mu buryo bw’amafaranga.
Iyo ucyinjira mu muziki ubonamo abantu benshi bakubwira ko bakunze ibihangano byawe ariko bikagarukira aho gusa. Uba ukeneye undi muntu ukugirira icyizere akagushoramo amafaranga ye. Nubwo uba ufite impano ntabwo biba bihagije haba hagikeneyemo undi muntu ugufasha kubihindura business. Njye ntabwo navuga ngo imbogamizi ni akantu kamwe ngo nkibandeho, umuziki w’u Rwanda ni inzira ndende.
IR: Ubona se bishoboka ko umuntu yatungwa gusa n’umuziki mu Rwanda?
Ndabona byashoboka, kugeza ubu ngubu umuziki ndacyawufitemo icyizere ko watunga umuntu. Abantu bagomba kwikura mu mutwe yuko umuziki ari ibintu byo kwishimisha gusa. Umuziki ni ikintu ukora kuva kuwa mbere kugeza kuwa mbere utaruhuka; rero ntabwo umuntu muzima ashobora kwemera gukora icyo kintu nta nyungu abikuramo. Umuziki tuwuraramo amajoro kandi uravunanye. Kandi hari ingero z’abo mu Rwanda utunze. Ugendeye nko ku bushobozi bw’Abanyarwanda, kuba ubu umuhanzi abasha kubona igitaramo kimwe gishobora nko kumwishyura amafaranga nk’ibihumbi Magana abiri (200,000Rwf) byerekana ko harimo gutangira kwihangira akazi.
Ubwo ukoze ibitaramo bibiri urumva ko ari amafaranga ibihumbi Magana ane mu cyumweru kandi hano hanze hari abantu benshi baba bararangije amashuri batabasha kubona amafaranga nk’ayo kandi ntako baba batagize bashakisha akazi bakabuze. Birashoboka rwose ko impano yo kuririmba yatunga umuntu. Ahubwo icyo mbona ni uko umuntu yabishyizeho umutima we wose agakora cyane adacika intege ahubwo umuziki waba umwuga ukomeye umuzanira inyungu hano mu Rwanda.
IR: Ni uwuhe muhanzi w’umukobwa ufatiraho icyitegererezo?
Kuri njyewe umuziki uko nyufata ntabwo ari ukuririmba gusa, hari n’ibindi biba biwuherekeje harimo nk’uburyo ukora umuziki wawe, uko uwumenyekanisha n’uko uwubyaza inyungu. Mu Rwanda rero hari abahanzi b’abakobwa benshi baririmba ngira byinshi nigaho, buri wese ngendeye ku miririmbire ye n’imikorere ye. Harimo ba Teta Diana, hari n’undi mukobwa witwa Mutoni Mary ariko we ntabwo azwi cyane. We akora indirimbo zihimbaza Imana cyane; mukundira imiririmbire ye.
Nakunze kujya nicara nkumva cyane indirimbo za ba Miss Jojo nubwo ubu bo batagikora, ariko nka Jojo ni umuntu mfatiraho urugero cyane kuko yari afite uburyo bwe utapfa gusangana umuhanzi uwo ari we wese. Hari n’abandi nka Charly na Nina n’abandi batandukanye kuko ndebera urugero kuri benshi. Ndetse akenshi na kenshi nanjye ubwanjye nikomoraho inganzo kuko mfite nanjye uburyo bwanjye nkoramo ibintu butandukanye n’ubw’abandi bahanzi.
IR: Abahanzi nyarwanda ubona bakibura iki?
Ikintu cya mbere mbona ni uko hakiri ikintu kikiduhambiriye. Hari nk’ubu nk’umuntu twavuganaga w’umu-Deejay ambwira ati ‘Abanyarwanda mufite impano ariko hari ikibazo ahantu.’ Yambwiraga ko icyo kibazo gituma tutagera aho abandi bari. Birashoboka yuko harimo ikibazo cyo kwifata cyane, birashoboka ko twaba tukigendera ku bandi bantu kurusha kumenya icyo twebwe tuba dushaka kugeraho nk’abahanzi. Ni ibintu dukwiye gukosora niba ugiye mu mwuga ukamenya icyo wowe ushaka nk’umuhanzi utagendeye cyane ku bantu.
Yego hari igihe abantu bagushyigikira ariko nanone bafite ibintu byo bakunda uba ukwiye kubaha ukabibamenyereza bagera aho nabo bakagushyigikira. Abantu erega ntibakunda bose ibintu bimwe, rero ni ukugerageza kwirekura cyane ntiturebe iby’iwacu gusa, ahubwo tukamenya ngo turakorera iwacu ariko dusangiza n’amahanga tukaba twakora ibintu abantu bacu bumva ariko b’ingeri zose baba abo mu Rwanda n’abo hanze, ntitwifate cyane ngo tugume ahantu hamwe gusa tukajya ku rwego mpuzamahanga. Ikindi dukeneye ko na Leta idushyigikira kuko umuziki no ku nyungu z’igihugu urakenerwa cyane, rero Leta ikwiye gushora mu muziki nyarwanda ikanadufasha ko ibihangano byacu bitiganwa. Ibyo bizasaba natwe abahanzi gufatikanya.


text:
Abenshi mu bagore ntibakunze no gusobanukirwa n’uko bagomba kubaha Imana kandi bakanubaka ingo zabo ngo zikomere,aha twabatoranyirije ingingo 30 zabafasha kubaha Imana kandi urugo rukanakomera.
Abenshi mu bagore ntibakunze no gusobanukirwa n’uko bagomba kubaha Imana kandi bakanubaka ingo zabo ngo zikomere,aha twabatoranyirije ingingo 30 zabafasha kubaha Imana kandi urugo rukanakomera.
1. Ntukigere uzamura ijwi ku mpamvu iyo ariyo yose imbere y’umugabo wawe. Yabifata nk’agasuzuguro (Imigani 15:1)
2. Ntuzagaragarizeumuryango wawe cginshuti intege nke z’umugabo wawe. Kuko nawe byakugiraho ingaruka, mujyemubikirana amabanga (abef. 5-12)
3. Ntuzigere ugaragaza kamere yawe igihe uganira n’umugabo wawe kuko utazi uko azabifata. Umugore ukunda kuburana no kwishyira aheza, ntagira urugo runezerewe (imigani 15-13)
4. Ntukagereranye umugabo wawe n’abandi bagabo kuko utazi ubuzima babayeho. Bishobora kugabanya urukundo agufitiye.
5. Ntugafate nabi inshuti z’umugabo wawe kuko utabakunze. Ujye ureka umugabo wawe ariwe umenya uko abatwara (imigani 11:22)
6. Ntuzibagirwe ko umugabo wawe yagushatse. Ntabwo ari umukozi wawe cg undi uwo ariwe wese. Kora inshingano zawe (itang. 2:24)
7. Ntuzagire undi uha inshingano zo kwita ku mugabo wawe. Abandi bagukorera ibintu byose ariko ibijyanye n’umugabo wawe ni inshingano zawe z’umwihariko (abef 5:33)
8. Ntuzarenganye umugabo wawe ngo nuko ntacyo atahanye. Ahubwo ujye umusubizamo imbaraga (gutegekwa kwa 2; 3-28)
9. Ntugasesagure kuko umutungo w’umugabo wawe ari uwagaciro ntukwiye kwangirika.
10. Ntukagerageze kwirwaza kugirango uhunge inshingano zo muburiri. Ujye wubahiriza umugabo wawe nkuko abishaka. Imibonano ni ikintu cy’ingenzi k’umugabo kuko ukomeje kumwima undi ashobora gufata izo nshingano. Nta mugabo wakwihanganira ibyongibyo igihe kirekire (ndetse na bamwe basenga cyane)
11. Ntuzigere ugereranya umugabo wawe na bandi mwaryamanye cg inshuti zawe za kera. Urugo rwawe rushobora gusenywa nibyongibyo.
12. Ntugasubizanye n’umugabo wawe mu ruhame, ujye ureka akore ibintu uko abishoboye. Bitazatuma nawe agusubizanya inabi mu ruhame (abef 4.31)
13. Ntugatonganye cg ngo uhinyuze umugabo wawe imbere y’abana. Nta mugore w’umutima ukora ibyo (abef. 4-31)
14. Ntukibagirwe kureba ko umugabo wawe yambaye neza mbere yuko abandibabikurebera. (Imigani 12-4)
15. Ntugakundire inshuti zawe ko zisanzura ku mugabo wawe cyane
16. Ujye ukaraba kandi wambare neza kuko umugabo wawe azengurutswe n’abagore bafata igihe cyo kwiyitaho (sam 25-3)
17. Ababyeyi, umuryango, cg inshuti ntabwo aribo bafite ijambo ryanyuma murushako rwawe (luka 21:16)
18. Ntugashingire urukundo ku mafaranga. Nonese wakomeza gukundaumugabo wawe igihe waba umurusha kwinjiza menshi?
19. Ntuzibagirwe ko abagabo bakenera kwitabwaho, no gutegwa amatwi, ntuzigere umuburira umwanya. Kuganira ni ikingi y’ingo zinezerewe (abagaratiya 6:9)
20. Ibitekerezo byawe nibitanga umusaruro ntuzirate, ngo umwigereranyehoko umurusha ibitekerezo byiza. Mujye mukorera hamwe (abagrat 6:10)
21. Ntugacire umugabo wawe urubanza kuko nta mugabo numwe unezezwa n’umugore w’ingare (abef 4.29)
22. Umugore w’umunebwe ntagira icyo yitaho. Ntanamenya ko umubiri we ukeneye gusukurwa no kwoga (imigani 24.27, imigani 20.13)
23. Hari imitekere umugabo wawe akunda? Ujye ugerageza guhinduranya amafunguro. Nta mugabo utita kw’ifunguro ategurirwa (imigani 31.14)
24. Ntukifuze ibintu cyane ku mugabo, unezezwe iteka n’ibibonetse (luka 11.3)
25. Ujye umenya kwakira neza umugabowawe cg undi wese winjiye iwawe. Niyo yaba ari ikirahure cy’amazi ufite. Umutima n’imyitwarire myiza nibwo bwiza bw’umugore mwiza (imigani 31.11)
26. Ntukifatanye n’abagore bananiwe ingo zabo cg bananiwe urushako rwabo (imigani 22.14)
27. Urugo rwawe rugira agaciro kuko uruhaye agaciro. Kwifata nabi ntibyemewe (abaheburayo 13.4)
28. Imbuto zo munda yawe ni umugisha uva ku Mana, ujye ukunda abana bawe ubigishe neza (imigani 22.6)
29. Ntabwo ukuze cyane byagira ingaruka ku rugo rwawe ngo urutererane. Ntukareke kurwitaho ku mpamvu iyo ariyo yose. (Imigani 31.28)
30. Umugore usenga Imana aba yuzuye kandi aba yujuje ibisabwa. Iteka ujye usengera umugabo wawe n’umuryango wawe.
N.Christian
Ibitekerezo
Biranyubatse Pe,harivyo Dukora Twebwe Abagore Ntitumeny Ko atari vyiza. Kanda hano umusubize
urugo rwiza rwubakwa n'urukundo , nubona urugo rubayeho neza icyo baba bakurusha baba kundana bien Kanda hano umusubize
Nukuri Utwubakiye Ingo Zacu,amen Kanda hano umusubize
Kumenya imana ni byiza cyane ku bagore n'abandi bantu.Ikibabaje nuko abantu bose,nubwo bavuga imana,ariko usanga batayizi.Kumenya umuntu bisaba kumenya izina rye bwite n'imico ye.Abantu basenga icyo bita imana,ntabwo bumvikana ku ijambo imana.Abaslamu bavuga ko imana yitwa Allah,Abagatolika bakavuga ko imana yitwa Nyagasani,Abaporoso (ADEPR,Anglicans,Adventists,etc...),bakavuga ko imana yitwa Uwiteka.Naho Abahamya ba Yehova bakavuga ko imana yitwa Yehova.Abantu nyamwinshi,bavuga ko atari ngombwa gukoresha izina ry'imana.Nyamara Bible ivuga ko tugomba KWEZA izina ry'imana (Matayo 6:9).Dore impamvu ari ngombwa cyane gukoresha izina bwite:Igihe Abigishwa ba YESU bakoreshaga izina rya YESU barimo kubwiriza,byatumaga Abadayimoni bahunga kubera kumva iryo zina (Luka 10:17). Kuvuga ijambo imana ntabwo bihagije kuko na YESU yitwa imana muli Yohana 1:1.Kugirango dutandukanye YESU na se,tugomba kuvuga imana Yehova (his father). Iyo tugiye muli Bible za kera cyane zo mu Giheburayo,mbere yuko bashyira mu zindi ndimi,dusanga imana yitwa YEHOVA inshuro zigera kuli 7 216.Izindi Bible zarisimbuje amazina Uwiteka cyangwa Nyagasani.Ni ikosa rikomeye cyane. Izo Bibles za kera cyane (mbere ya Translation),uzishatse wazibona mu Book shops nyinshi zo ku isi (Paris,Jerusalem,USA,Alexandria,etc...).Kubera ko imana yabwiraga Abaheburayo,ntabwo yali kubabwira ngo nitwa Uwiteka cyangwa Nyagasani.Yababwiraga ko yitwa YEHOVA (Yeremiya 16:21).Ni nayo mpamvu amazina yandi dusanga muli Bible (YESU,Matayo,Yohana,Yozefu,Maliya,etc...) ari mu Giheburayo.Tujye dukoresha izina ry'imana bwite,Yehova.Uwiteka cyangwa Nyagasani,ni titles ntabwo ari izina bwite. Urugero,na Abrahamu yitwaga Nyagasani.N'umwami w'u Rwanda yitwaga Nyagasani. Ikindi na none,ntabwo Yehova bivuga Uwiteka.Ahubwo bivuga ngo "Imana ikora icyo yagambiriye cyose".Ntakiyinanira.Ntimugakinishe ibintu by'imana kuko bizabagiraho ingaruka ku Munsi w'imperuka. Kanda hano umusubize
uzasome kuva 20:2 ndi uwiteka Imana yawe Kanda hano umusubize
Ibi nibyo pe,bakobwa,bagore mube maso Kanda hano umusubize
namwe bagabo musenge kuko urugo rwubaka umugore numugabo Kanda hano umusubize


text:
Nyuma y’iminsi mike umuhanzikazi Marina asohoye indirimbo ye nshya yitiriye izina rye,kuri ubu amashusho yayo yamaze kujya hanze bituma umunyamakuru Ally Soudy ayivugaho byinshi bitewe n’uburyo amashusho akozwemo.
Nyuma y’iminsi mike umuhanzikazi Marina asohoye indirimbo ye nshya yitiriye izina rye,kuri ubu amashusho yayo yamaze kujya hanze bituma umunyamakuru Ally Soudy ayivugaho byinshi bitewe n’uburyo amashusho akozwemo.
Uyu muhanzikazi uri mu bakunzwe bakizamuka,ashyize hanze aya mashusho mu gihe yari amaze igihe azenguruka hirya no hino ayimenyekanisha mu bitaramo bitandukanye.
Muri iyi minsi yari arimo gukorana bya hafi n’umuhanzikazi wo muri Tanzania "Ray C" aho basangiraga urubyiniro rumwe mu kurushaho kwigarurira abafana babo bari hirya no hino.
Abinyujije ku rukuta rwe rwa Facebook,Ally Soudy wamamaye mu Rwanda ku maradiyo atandukanye atarajya muri Amerika,aho yemeje ko Marina afite impano yo kuririmba idafitwe na benshi.
Yagize ati"Iyi wenda reka ndeke kuyigira a Breaking News ariko mubyukuri uyu umwana w’umukobwa afite impano y’umuziki idasanzwe!
Narimaze iminsi nibaza undi muhanzi w’umukobwa uzaza akurikira Charly na Nina, maze kumva ijwi n’imiririmbire ya Marina naramwenyuye ndavuga ngo iwacu impano zirahari tu!"
- Ally Soudy wacitse ururondogoro kubera imashusho y’indirimbo nshya ya Marina
Yakomeje agira ati"Nimba utemeranya nanjye, ndabyumva kandi ndabikubahira, ariko fata byibura iminota itatu yawe gusa ukande kuri iyo link munsi wumve ibyo mvuga nimba hatarimo ukuri!
Marina, sinkuzi, sauf kukubona mubinyamakuru munkuru zitandukanye na social medias, gusa icyo nakubwira nimba uzasoma ubu ubutumwa ni uko ufite impano y’umuziki kandi yihariye.
Ni ubiha agaciro, ukagerageza gukora cyane uharanira kuba umunyamwuga muri byose bisabwa umuhanzi, ntakabuza bitarenze 2018, izina ryawe rizaba riri mumazina ya abahanzi nyarwanda bahagaze neza muri muzika, Imana izabigufashemo!"
Amajwi y’iyi ndirimbo yakozwe na Producer Pastor P,naho amashusho akorwa na Meddy Saleh.
Ndacyayisenga Fred
Ibitekerezo
Rwose marina nanjye ndamukunda nashyiremo agatege kandi yirinde kwiteshagaciro kandi afatireho ubudahagarara rwose nkuko ally yabivuze2018 niho cyera he ataramenyekana Kanda hano umusubize
Uyu mukobwa ni mwiza pe ariko agiye kwiyangiza!! Araje yiteshe agaciro yigire umu Star ejo tuzumve indangagaciro z'umunyarwandakazi yarazitaye. Iyo urebye abakobwa n'abahungu baba star imibereho baba bafite usanga nta kirazira bagira ari nayo mpamvu basoza nabi. amafaranga arayabona n'ibindi akeneye akabibona ariko ugasanga azasoza nabi bitewe no kwiyandarika no kutagira icyo batinya. Njye mbyaye umwana akaba umu star namusezerera mu bana nabyaye kuko sinjya numva ko nazabona ubutunzi ku mwana wanjye buvuye mu kwiyandarika. Iyo urebye imibereho ba mama bagize usanga itandukanye cyane n'imibereho iriho ubu! njya nibaza ko hari igihe kubona abantu babana akaramata bizacika ujye ubaza uti ese ibyo bintu kera bitaga akaramata byabaga ari ibiki kuko abakobwa n'abahungu bubu ntacyo bagitinya. Dukwiye gutoza abana kugana insengero kugira ngo Imana ibabe hafi mu mikurire yabo aho kubatoza kuziyandarika. Kwiyandarika mvuga si ugusambana gusa no gukora ibikorwa by'urukozasoni bidakwiriye igitsina gore uba wiyandaritse. (nko kwereka abakuzi n'abatakuzi ubusa bwawe) Kanda hano umusubize
Ngunda reka umwana yamamare hanyuma nawe ntugire ikibazo ntamustar uzabyara, "Icyuma kiva kundege" Kanda hano umusubize
Nemeranwa neza cyane na Ally Soudy. Marina afite impano kabisa. Imana izabimufashemo. Kanda hano umusubize
Nemeranwa neza cyane na Ally Soudy. Marina afite impano kabisa. Imana izabimufashemo. Kanda hano umusubize
Kabisa,azabasha nadahita azima.Ally soudy nawe ntitwamuherukaga. Murakoze! Kanda hano umusubize


text:
Yabigarutseho kuwa 15 Ukwakira 2016, ubwo yifatanyaga n’abaturage bo mu Murenge wa Kibirizi, mu Karere ka Gisagara kwizihiza Umunsi Mpuzamahanga wahariwe umugore wo mu cyaro.
Muri uyu murenge imiryango 69 yabanaga itarasezeranye yarashingiranwe imbere y’amategeko.
Mu ijambo yagejeje ku baturage, Depite Gahondogo, yagarutse ku kibazo cy’inda zitateguwe ziterwa abana b’abakobwa ndetse n’abandi bakomeza kwishyingira.
Yagize ati “Umwana w’umukobwa iyo atwaye inda imburagihe ishuri ararireka kandi na wa mwana nta buryo afite bwo kumurera, araza akamuterera nyirakuru nawe udashoboye.”
“Nishimiye ko imiryango yabanaga mu buryo budakurikije amategeko yasezeranye, ariko nabonye abasezeranye bakiri urubyiruko, bariya bose babyirutse nyuma y’uko dutoye Itegeko Nshinga muri 2003, kandi twirirwa tubyigisha, kuki bakomeza kubana badasezeranye?”
Yashimiye ko umugoroba w’ababyeyi wagize uruhare runini mu gutuma imiryango ibana mu buryo budakurikije amategeko isezerana, asaba ko bashyira ingufu no mu gukumira abana b’abakobwa bishyingira.
Ati “Umugoroba w’ababyeyi wagize uruhare mu kubashishikariza gusezerana, ndagira ngo noneho nsabe umugoroba w’ababyeyi ko wajya ubashishikariza gusezerana mbere yo kubana, nibwo tuzaba turi muri wa murongo mwiza wo gukurikiza gahunda z’ubuyobozi bwiza.”
Abana bagwingiye benshi ni abakomoka ku nda zitateguwe
Depite Gahondogo yavuze ko aho abagize Inteko Ishinga Amategeko bagiye basura basanze abana benshi bagwingiye ari abakomoka ku nda zitateguwe ziterwa abana b’abakobwa.
Yatanze urugero rwo mu Murenge wa Gishubi nawo wo mu Karere ka Gisagara, avuga ko yasanze abana bavutse muri ubwo buryo barerwa na ba Nyirakuru.
Ati “Nigeze kuba ndi mu Murenge wa Gishubi, dukora igikoni cy’Umudugudu, hanyuma dukora n’umugoroba w’ababyeyi tuza gusanga abana benshi bafite ikibazo cy’imirire mibi bafitwe n’abakecuru batakibyara, hanyuma bangaragariza ko abo bana babyawe n’abakobwa babo barangiza bakababasigira”.
Ubuyobozi bw’umurenge wa Kibirizi, butangaza ko kugeza ubu hamaze kubarurwa imiryango 175 ibana itarasezeranye, kandi ibarura rigikomeza ngo yose imenyekane, hashakwe n’uburyo bwo kubigisha ibyiza byo kubana mu buryo bwemewe n’amategeko.
Umunyamabanga Nshingwabikorwa w’Umurenge wa Kibirizi, Jack Rushemesha Kabogora, yabwiye IGIHE ko nyuma y’umuganda rusange usoza ukwezi Ukwakira hari imiryango igera kuri 78 izasezerana kandi ari igikorwa kizakomeza na nyuma y’iyo taliki higishwa n’abandi kugira ngo nabo basezerane.
Ubuyobozi bw’Akarere ka Gisagara butangaza ko hari gukorwa ibarura rusange ngo hamenyekane imiryango yose ibana itarasezeranye, kugira ngo yigishwe ndetse ifashwe no gusezerana.
Uyu mwaka wa 2016, insanganyamatsiko y’Umunsi Mpuzamahanga w’Umugore wo mu Cyaro, iragira iti “Twubake Umuryango ubereye Umwana”.


text:
Ese ni ngombwa kugira idini ubarizwamo?
Icyo Bibiliya ibivugaho
Igisubizo ni yego, kubera ko Imana ishaka ko abantu bahurira hamwe kugira ngo bayisenge. Bibiliya igira iti ‘nimucyo tujye tuzirikanana kugira ngo duterane ishyaka ryo gukundana no gukora imirimo myiza, tutirengagiza guteranira hamwe.’—Abaheburayo 10:24, 25.
Yesu yagaragaje ko abigishwa be bari kugira idini babarizwamo igihe yavugaga ati “ibyo ni byo bose bazabamenyeraho ko muri abigishwa banjye, nimukundana” (Yohana 13:35). Ikintu cy’ingenzi abigishwa ba Kristo bari gukora kugira ngo bagaragaze ko bakundana, ni uguteranira hamwe na bagenzi babo bahuje ukwizera. Bari kujya buri gihe bateranira hamwe mu matorero, bagasenga (1 Abakorinto 16:19). Ibyo byari gutuma baba umuryango mpuzamahanga w’abavandimwe.
Ese kugira idini ubarizwamo birahagije?
Nubwo Bibiliya ivuga ko abantu bagomba guteranira hamwe kugira ngo basenge Imana, ntivuga ko kugira idini ubarizwamo gusa bishimisha Imana. Kugira ngo umuntu yemerwe n’Imana, agomba kuba ari mu idini rituma agira imyifatire myiza. Urugero, Bibiliya ivuga ko ‘uburyo bwo gusenga butanduye kandi budahumanye imbere y’Imana yacu, ari na yo Data, ari ubu: ni ukwita ku mfubyi n’abapfakazi mu mibabaro yabo, no kwirinda kwanduzwa n’isi.’—Yakobo 1:27.


text:
Igihe umwe mu bashakanye afite ubushakanye bwo gutera akabariro undi we atabufite biba bigomba kwitonderwa kuko igihe hari uhatirije, ntaho biba bitaniye no gufata ku ngufu.
Urubuga elcrema rwandika inkuru zerekeye urukundo ndetse n’imibanire rutangaza ko kuba umwe yagira ubushake bwo gukora imibonano mpuzabitsina undi atabufite ari ibintu bisanzwe kandi ko ari ubumuntu.
Gutera akabariro ni igikorwa cy’abantu babiri kandi bose babyumva kimwe, iyo rero ukinjiyemo uri umwe ntacyo kimarira mugenzi wawe.
Igihe umugore wawe cyangwa umugabo wawe akubwiye ko yumva adafite ubushake bwo gukora imibonano mpuzabitsina, si igitangaza, hari igihe imisemburo iba idakora neza kubera umunaniro, cyangwa akaba atishimye wowe utabizi.
« Uwo mwashakanye afite uburenganzira bwo kwanga ko mutera akabariro igihe yumva umubiri we nta bushake bwabyo ufite kandi ni byiza kubimwubahira mukaganira ku cyaba kibimutera.»
Igihe guhakanirwa bibaye ibintu bihoraho ni bwo ugomba kugira amakenga ugashaka n’impamvu yaba ibitera.
Iyi nkuru ikomeza ivuga ko hari igihe uwo mwashakanye aba agaragaza ko atagukunda bigatuma akwangira kuko gutera akabariro biba hagati y’abantu bishimanye cyangwa bukaba ari uburyo bwo kuguhana kubera ikosa wakoze.
Ukutumvikana mu hagati y’abashakanye bigira ingaruka zikomeye ndetse no gutera akabariro ntibikunde kuko umwe ba atiyumva muri mugenzi we.
Ku rundi ruhande ariko hagaragazwa ko igihe mugenzi wawe yifuza icyo gikorwa uba udakwiye kumwicisha ubushake witwaje umunaniro cyangwa se ikindi kintu.
Muri icyo gihe ngo wamuha amasaha runaka, ukabanza ukaruhuka cyangwa se ukabitekerezaho ku buryo hagati yanyu nta we ubangamira undi, bikaza kubaho mwese mubifitiye ubushake.


text:
TWEMERE KUYOBORWA NA ROHO MUTAGATIFU.
Tariki ya 29 Gicuransi, nimugoroba, Nyiricyubahiro Musenyeri Serviliyani NZAKAMWITA umushumba wa Diyosezi ya Byumba nibwo yari ageze mu Seminari Nkuru ya Nyakibanda. Mu gitondo cyo ku wa mbere tariki 30 Gicuransi, hamwe n’abaseminari n’abarezi babo, yaturiye igitambo cy’Ukarisitiya muri Shapeli ya seminari nkuru.
Mu nyigisho ye, yashishikarije abaseminari kumenya korohera Roho Mutagatifu no kumwumvira, mu nzira yabo igana ku busaseridoti. Yibukije ko umusaseridoti ari uwihaye Imana; ko kuba umusaseridoti atari ugushaka imibereho; ko ubuzima bwa gisaseridoti atari ubwugamo bw’ibibazo biri hanze aha. Yagize ati: “Roho Mutagatifu ni Muzima, arakora, twemere kuyoborwa nawe…”
Yashishikarije abaseminari gusenga Roho Mutagatifu, no kumwambaza, by’umwihariko cyane cyane muri iyi minsi twitegura guhimbaza umunsi mukuru wa Penekositi.
Uko Roho Mutagatifu nyine yahaye abigishwa ba Yezu Kristu gutinyuka bakava muri Senakulo, aho bari bihishe, bakajya ahagaragara, bagatangaza Inkuru Nziza ya Yezu Kristu wazutse ava mu bapfuye; ni nako aha imbaraga abamwiyambaza, abamusenga babishyizeho umwete; mbese muri make niwe ushoboza intumwa gutinyuka, bagashira amanga, bakamamaza Inkuru Nziza y’Umukiro Kristu yatuzaniye.
Nyuma y’igitambo cy’Ukarisitiya, Umushumba yagize umwanya wo kuganira na buri Museminari wo muri Diosezi ya Byumba mu muhezo.
Nyuma yo guhura na buri wese yagiranye ikiganiro n’abaseminari bose ba Byumba bateraniye hamwe. Muri icyo kiganiro yababwiye amakuru ya Diyosezi, anabagira inama yo kurushaho korohera Roho Mutagatifu, bakarangamira Imana yonyine ibahamagara, bakarushaho kunga ubumwe bagahesha ishema Kiliziya na Diyosezi yabo.
Nk’uko ubusanzwe abakristu bishimira cyane kubona bakikije umwepisikopi wabo, ku baseminari ho ni akarusho. Urwo ruzinduko rwarabakomeje kandi rubaha kubona ko bashyigikiwe, ko umushumba wabo abitayeho kandi ko bishingiwe kibyeyi.
Abaseminari baboneyeho kwifuriza umwepisikopi kuzagira yubile nziza y’imyaka cumi n’itanu agizwe umwepisikopi wa Diyosezi ya Byumba na yubile y’imyaka mirongo ine ahawe ubupadiri. Izo yubile zombi zikazizihizwa tariki ya 11 Nyakanga 2011; itariki nyine Nyiricyubahiro Musenyeri Serviliyani Nzakamwita yahereweho isakaramentu ry’ubupadiri. (Hari ku itariki 11 Nyakanga 1971. Muri Paruwasi ya Rushaki.)
Ibyo byishimo rero abaseminari baterwa no kubona umubyeyi wabo, umushumba wa Diyosezi abari hafi, birabakomeza, bigatuma bakomera mu guhamya ibirindiro mu nzira yo kwiyegurira Nyagasani, bakizera kandi ko, Nyagasani azakomeza kubafasha no kubayobora kibyeyi yifashishije intumwa ze yitoreye, ari bo Bepisikopi.
Umwepiskopi akaba yarabahaye Umugisha anabifuriza imyiteguro myiza kubazahabwa ubupadiri n’ubudiyakoni kimwe nabatera intambwe mu guhabwa ubusomyi n’ubuhereza. Yabifurije kandi kuzatsinda umwaka neza.
Abaseminari ba Byumba mu Nyakibanda


text:
Kiliziya Gatulika ni idini rifite ingufu zaba izo mu
mutwe(abayitekerereza), izo mu mufuka(amafaranga) hamwe n'ibikorwaremezo.
Nyamara icyo ifite kiruta ibi byose ni amategeko akoze neza, atavangiye kandi
amaze igihe kirekire cyane. Hari ubuhanuzi bwo mu kinyejana cya 11 buvuga ko
uyu Papa Fransisiko ari we wanyuma uyoboye Kiliziya Gatolika ubundi Roma
igahita isenyuka kandi rero bisa n'aho biri guca amarenga.
Ubanza ubu
buhanuzi bwenda gusohora bwaraciye amarenga mu iyegura rya Papa Benedigito XVI
Mu mateka ya Kiliziya Gatulika ya Roma, ni ubwa mbere Papa yari yeguye
agihumeka kuko ubundi bakomeza kuyobora kugeza bashizemo umwuka. Ubwo twarimo gukurikirana
umuhango wo kwimikwa kwa Cardinal BERGOGGLIO wahawe izina rya Papa FARANSISIKO
WA MBERE ARI NAWE URIHO UBU, nari ndi kumwe n'umupadiri wari wansuye mu rugo
ntari buvuge izina rye maze ambwira ko Papa Benedigito XVI yegujwe ku ngufu
n'abakaridinali yari yarangiye kurongora no gukora ubutinganyi.
Nkimara kubyumva nabaye nk'umwereka ko ntabyitayeho ariko ndushaho
gukurikirana umunsi ku munsi ibibera i Roma. Mu iyimikwa rya Papa Faransisko,
abantu barishimye cyane ngo kuko ari umuntu wicisha bugufi. Mu gihe kitageze ku
kwezi akimikwa yahise atangaza ko adakeneye kugendera mu modoka ihenze igenewe
Papa. Maze abantu bati Papa twari ducyeneye ni uyu. Abasenyeri nabo bajye bagendera
mu za make.
Papa Faransisiko
atorwa yinjiye mu bibazo by'urudaca bya Vatikani none mu myaka ibiri gusa arateguza
isi ko ashobora kwegura umwanya uwo ariwo wose
Ibi ntabwo ari amagambo cyangwa inkuru mbarirano. Mu cyumweru gishije uyu
mushumba yagiranye ikiganiro na televiziyo yo muri MEXIQUE kinanyuzwa kuri
www.catholic.org aho yavuze ko azegura mu mwaka umwe cyangwa ibiri ariko
atazamara imyaka irenga ibiri akiri Papa.Kuba atangaje ibi kandi atariwe Papa
unaniwe kurusha abandi birerekana ko umwanya aherutse gutorerwa wamubihiye
kuruta kumunogereza umuhamagaro.
Birigaragaza ko n'ubwo atabwiye iyo televiziyo impamvu imutera kwegura
kubera ibanga ry'akazi, bishoboka cyane ko ikibazo yarazwe na Benedigito XVI
cyaba cyaramubereye insobe agahitamo kwikuriramo ake karenge. Mu bibazo biri i
Vaticani ikiza ku mwanya wa mbere ni icyifuzo cy'abakaridinali cyo gushaka
abagore bikaba bibusanije n'amahame iri dini rigenderaho.
Aba Karidinali,
abasenyeri n'abapadiri barishakira abagore kuri bubi na bwiza
Iki kibazo cyarakomeye cyane aho bivugwa ko abakaridinali bamwe bitoramo
papa basabye ko bakwemererwa gushaka abagore. Icyo cyifuzo Papa Benedigito XVI
yaracyamaganye birangira bamweguje. Nyamara n'ubwo barimo guharanira kubana n'abagore
mu nzu, n'ubusanzwe tuzi abapadiri n'abasenyeri batandukanye babyaye abana
ahantu hazwi, ku bagore babyiyemerera no mu gihe kizwi.
Nanjye ubwanjye nzi abagore barenga 10 babyaranye n'abapadiri kandi abo
bapadiri ntibibabuze gukomeza gusoma Misa. Ndetse nzi n'umugore wigeze kujya i
Kabgayi hakiri Musenyeri MUTABAZI Anastase ni uko ageze muri eveche n'uruhinja
barikanga avuga ko yamubyaranye na Padiri... ntavuga izina ni uko Musenyeri
Mutabazi aramuhendahenda amuha amafaranga umugore aragenda kandi nta ngaruka byagize
kuri uwo padiri ndetse n'uyu munsi aracyasoma Misa.
Impamvu bitamugizeho ingaruka ikaba ari uko mu masezerano yo guhabwa
UBUSASETIDOTI abapadiri badasezerana UBUMANZI ko ahubwo basezerana KUDASHAKA
ABAGORE. Hano birajya gukomera mo gacye ari nayo mpamvu nshaka kubisobanura
kurushaho. Gusezerana ubumanzi ni ukuvuga ko kizira gukora ku mugore ariko ku
bapadiri siko biri ari nayo mpamvu abana babyara bandagaye hose.
Gusezerana kudashaka abagore ni ukuvuga ko batemerewe kubana n'umugore
mu nzu nk'umugabo n'umugore ari nacyo ubu kirimo kwifuzwa. Niyo mpamvu umuntu
yakwibaza uko bizagenda i Vatikani Faransisiko I namara kwegura? Ese azabona
umusimbura? Ese uzamusimbura azemerera bagenzi be gushaka abagore?
Ibibazo biri i
Vatikani ni nabyo biri no muri za Diyosezi na za Paruwasi
Ntibigoye na busa gutanga ingero z'abapadiri bashwanye n'abasenyeri
babo bakabivamo burundu. Ntibigoye na busa gutanga ingero z'abapadiri bigumuye ku
mategeko ya diyosezi zabo bakajya kwibana bakajya barya ibiryo bivuye mu
Budage, ntibigoye na busa kwerekana abapadiri basesagura imitungo ya diyosezi
zabo bayaguriramo imodoka indaya zabo(uwashaka amazina yabo twayamuha).
Hejuru y'ibi bibazo byose hari icyo kwibazwa:«Ese ubundi padiri uri
kumwe n'umugore babana mu nzu yashobora gukomeza izi nshingano?», Ese ko
pasiteri na Cheikh babishobora kuki Padiri na Musenyeri batabishobora? Iki kibazo
cyazasubizwa n'igihe ariko ikizwi ni uko umutungo wa Kiliziya winjijwemo
abagore utatinda kuyoyoka kuko ucungwa mu buryo rukomatanyo kandi ku bw'inyungu
rusange.
Ese Kiliziya
Gatulika tubona yogeye ku isi yose ishobora gusenyuka? Ese Papa adahari Kiliziya
ntiyabaho???
Muri Bibiliya handitsemo interuro ivuga ko kiliziya yubatse ku rutare
ndetse n'umuriro w'ikuzimu utazabasha kuyisenya. Iyi nteruro yavuzwe na YEZU
ntacyo nyivugaho, njyewe ndasesengura ingaruka nshingiye kubyo mbona biriho
n'uko umuryango w'abantu uyoborwa.
Mu by'ukuri, Papa adahari bitewe no kutamwumvikanaho bihita bisobabura
ko haba hari amacakubiri. Ayo macakubiri yagira ingaruka ikomeye ku mabwiriza
n'amategeko amadiyosezi yose yo ku isi ahabwa na Vatikani. Ni ukuvuga ko na
Musenyeri wa Diyosezi nta bubasha yaba agifite kuko mbere na mbere yunze ubumwe
na Papa.
Bikaba bisobanuye ko na Padiri nta ngufu yaba agifite muri Paruwasi
bityo Kiliziya Gatulika idafite Papa ikaba mu by'ukuri idashoboka. Ahubwo rero,
iminsi iza iduhishiye byinshi. Ejo bundi Papa Faransisiko namara kwegura nk'uko
yabyitangarije tuzamenya niba ya nteruro YEZU yavuze ko yubatse ku rutare ari
ukuri cyangwa cyari ikinyoma.
Kiliziya ya Roma
ishobora gusenyuka ariko Kiliziya yo mu mutima ntishobora gusenyuka! Ubanza iyo
mu mutima ariyo Yezu yavugaga!
Mu gusoza iyi nyandiko ndagaruka mu kinyejana cya cumi na kimwe aho
bivugwa ko muri icyo gihe aribwo abapadiri babujijwe kongera gutunga abagore. Muri
icyo gihe ngo habayeho umuhanuzi wemeje ko hazabaho Papa Faransisiko uzasimbura
Benedigito XVI uzavaho yegujwe nawe akazahita yegura(ariko ngo hari n'ubundi
buhanuzi bwavuze ko azicwa) abakaridinali, abasenyeri n'abapadiri bagahita
bongera gushaka abagore bityo Kiliziya igahita isenyuka burundu.
Nibiramuka bibaye tuzabona ko nta bwami munsi y'ijuru budahanguka. Hari
ubundi bwami bwari bukomeye cyane bwasenyutse. Mu mateka, empire Ottoman yari ikaze ariko
yarasenyutse! Ubwami bw'abanyaroma bwari igitangaza ariko mu kanya nk'ako
guhumbya bwarakunkumutse! Ariko rero, Kiliziya tubonesha amaso ninasenyuka, iyo
mu mitima yacu yo ntaho izajya izahoraho. Ubanza ariyo Yezu yavugaga ko
yubatswe ku rutare! Dutegereze Faransisiko yegure turebe ibizakurikiraho.
UDAHEMUKA Eric
shikamaye.blogspot.no
Shikama ku Kuri
na Demukarasi(SKUD)


text:
IMPAGARARA N’UBWAMI BW’IMANA
Matayo 6:25 “Ni cyo gitumye mbabwira nti: ntimukiganyire ngo mutekereze ubugingo muti ‘Tuzarya iki?’ Cyangwa muti ‘Tuzanywa iki?’ Ntimwiganyire ngo mutekereze iby’umubiri wanyu ngo ‘Tuzambara iki?’ Mbese ubugingo ntiburuta ibyokurya, umubiri nturuta imyambaro?
Impagarara zirenze amaganya , ahubwo n’imbaraga z’ibitekerezo bibi bihindura imyitwarire yawe mu buryo bw’amarangamutima.Ni intwaro ya satani akoresha mu kurimbura imbaga.Impagarara ni umuryango ufungurira ubwoba, iyo stani abibye impagarara mu mutima wawe , aba yiteze gusarura ubwoba mu gihe kizaza. Ubwoba bw’ejo hazaza buzana guhangayika bigatera intege nke imbere y’ibihinyuza by’ubu buzima.
Kuki twiganyira?
Twiganyira kuko hari ibihe tunyuramo biba birenze ubushobozi bwacu. Iyaba twagiraga ubushobozi kuri buri bihe tunyuramo mu buzima bwacu, ntabwo twazigera tugira impagarara. Nibyo duhura nabyo n’ingorane duhura nazo buri munsi bidutera kwiganyira kubyerekeye ejo hazaza; bigatuma tutagira ubushubozi kubiriho, ibitekerezo byacu bikabyara kwiganyira gutera ubwoba.
Matayo 6:33 Ahubwo mubanze mushake ubwami bw’Imana no gukiranuka kwayo, ni bwo ibyo byose muzabyongerwa.
Hari ihuriro hagati y’impagarara n’ubwami bw’Imana; ubwami bw’Imana niho hantu honyine guhagarika umutima bitaba. Mu bwami, nta mwanya wo kwiganyira uhaba, hari ubuzima binyuze mu kwizera kandi aho ukwizera kuri nta guhagarika umutima kuhaba. Niba gushaka ubwami bw’Imana bibaye intego ya mbere mu buzima bwawe , uba ubonye inzira igana aheza.
Luka 17:21 kandi ntibazavuga bati ‘Dore ngubu’, cyangwa bati ‘Nguburiya’, kuko ubwami bw’Imana buri hagati muri mwe.”
Ubwami bw’Imana nkuko benshi babyizera , ntabwo ari gusa ubwo dutegereje bwenda kuza.Yego, hari ubwami buzaza ariko kurubu, Yesu binyuze mu Mwuka Wera yatuzaniye umuganura wabwo; ubwami buri muri twe.
Mu kuvuka bisanzwe , twavukiye mu bwami bw’impagarara ariko binyuze mu gakiza tuvukira mu bwami bw’Imana. Nshobora kuba ntazi icyo ejo hazaza habitse ariko nzi ko Yesu Kristo ari Alpha na Omega ; niwe utegeka hejuru ya buri kimwe cyose.Sinzababaza Umwami wanjye mba imbata yo kwiganyira n’impagarara, ahubwo nzagira kwizera muri we ufite ubutware kuri ejo hazaza hanjye.Ejo hanjye harashinganye muri Yesu; kandi ejo hazaza n’ahanjye.
Editor


text:
Hirya no hino ku isi abantu benshi bihugiyeho cyane kubera ubuzima buhenze kandi bugoye, hari abo muganira akakubwira ati” ndahuze”, wamubwira ibijyanye no gusenga akakumvisha ko amafaranga ariyo ya mbere nyamara akirengagiza ko azashirana n’iy’isi. Si bibi gushaka ubutunzi ariko kandi ntugomba kuyoborwa nabwo.
Umuntu rero nkuwo wumva ko yagiye kure y’Imana yarakoze ibyaha bikomeye, akenshi iyo ashatse gukurikira Yesu Kristo atekereza ko yakererewe, bitewe n’impamvu zitandukanye. Bamwe batekereza ko kubera ibyo bakora bikomeye Imana Itabemera, abandi bagatekereza ko kwihana bakongera kwisanga mu byo bihannye byatuma Imana ibasubiza inyuma. Hari n’ abirebaho, bakabona ntacyo babaye ariko nyamara bafite ikibazo imbere y’Imana.
Ibyanditswe byera bivuga ko umuntu wese yemerewe kwegera Imana, Bibiliya iravuga iti“Yemwe abafite inyota, nimuze ku mazi kandi n’udafite ifeza na we naze. Nimuze mugure murye, nimuze mugure vino n’amata mudatanze ifeza cyangwa ibindi biguzi. Ni iki gituma mutanga ifeza mukagura ibitari ibyokurya nyakuri? Ni iki gituma mukorera ibidahaza? Mugire umwete wo kunyumvira mubone kurya ibyiza, ubugingo bwanyu bukishimira umubyibuho. Mutege amatwi muze aho ndi munyumve, ubugingo bwanyu bubone kubaho. Nanjye nzasezerana namwe isezerano rihoraho, ari ryo mbabazi zidahwema Dawidi yasezeranijwe”- (Yesaya 55:1-5).
Ntagihe umuntu yageramo ngo Imana imutarure ananirwe kuyigarukira. Kandi nawe birashoboka. Ushobora kugira ubwoba ko Imana Itakwemera, kuko wamaze igihe kirekire wanga imiburo, ndetse ukicuza ibyaha warangiza ukongera ukabisubira, ariko ukwiye kuzirikana iki: Ntawe Imana Itababarira. Ntukomeze gushyira ubuzima bwawe mu kaga utekereza gutyo.
Igitandukanye n’ibyo, Egurira Yesu ubuzima bwawe umaramaje, nawe yiteguye kukwakira uko waba umeze kose. Imana Iragukunda, yifuza kuguha ikaze no kukubabarira ikakuzuza Ibyiringiro n’ikizere cy’ahazaza. Nagiye mbona kandi numva abantu benshi batanga ubuhamya bw’ uburyo Yesu yabagiriye neza, bagahinduka kandi bakagaraza imibereho yahindutse.
Impamvu itera ibyo byose, kandi nawe ibasha kukubaka ikanagutera kwiyegurira Umwami, ni uko Yatanze ubugingo bwe ku bwacu kugira ngo tubashe kwiyunga n’Imana. Bibiliya ivuga ngo . “Iki ni cyo kitumenyesha urukundo icyo ari cyo, ni uko Yesu yatanze ubugingo bwe ku bwacu” - 1 Yohana 3:16.
Ese waba ushaka kwegurira Yesu ubugingo bwawe umaramaje? Fata umwanzuro uyu munsi wihererane nawe mwenyine, umubwire nk’incuti yawe muganire, Ubwire Yesu uti “Ndashaka kugutuza muri njye kuva uyu munsi”. Maze umusabe kugaragaza ibyaba biri muri wowe bigutandukanya n’urukundo rwe, ubyihane amaramaje. Dore ateze ibiganza yiteguye kukwakira, witindiganya.
Ni iki Yesu Kristo azagukorera kigaragaza itandukaniro? Azaguha amahoro y’umutima, maze aguhe n’ imbaragautigeze kugira muri wowe mu mibereho yawe yose. Izaguha n’ubushobozi bwo guhangana n’ibyahazaza nukomeza kumwisunga. Ntituba turi twenyine iyo tuziranye na Yesu, niyo inzira zacu zikomeye kandi ziruhije, kureba kuri we no kumwisunga birahagije ngo tubashe kubona ibyo kudukomeza no kunyura muri ibyo bikomeye.
Ariko Kristo azajya agukomeza, aguha ibyiringiro byo kugukomeza kugeza iteka ryose. Twe gutakaza ibyiringiro, ahubwo dukomeze kwizera kwacu muri Kristo no kwiringira amasezerano ye yuko igihe kimwe tuzabana mu ijuru. Amagambo dusanga muri bibiliya ni ay’ukuri. kandi n’ayo kwizerwa “Kandi uzaba amahoro kuko hariho ibyiringiro, ni ukuri uzakebuka ibigukikije, wiruhukire mu mahoro” - Yobu 11:18.


text:
Pasiteri Maggie azwi cyane mu bikorwa by’amasengesho yateguraga buri kwezi ahuza abayobozi b’amatorero atandukanye yaberaga muri Serena Hotel agamije gusengera ububyutse mu Rwanda.
Inkuru y’urupfu rwe yamenyekanye ku Cyumweru nyuma yuko yari yiriwe hamwe n’abana be mu rugo ariko akaza kugwa hasi agahita acika intege. Yahise ajyanwa kwa muganga ariko ashiramo umwuka ataragezwa mu Bitaro byitiriwe Umwami Faisal.
Pasiteri John Kaiga bakoranaga muri Serena Hotel yatangarije Ibyishimo dukesha iyi nkuru ko bababajwe n’urupfu rwa nyakwigendera, anakomoza ku buryo yitangiraga umurimo w’Imana.
Yagize ati “Pasiteri Maggie duherukana i Kayonza ari mu murimo w’Imana nanjye mva mu bindi bikorwa. Urupfu rwe rwatubabaje nk’abakoranye na we. Yatubereye uw’akamaro cyane mu buzima bwo gusenga, ashira amanga atanga imbaraga n’umwanya we ngo tubashe gusenga kandi iyo gahunda turacyayikora.”
Pasiteri Maggie mu nyigisho ze yahoraga yibutsa abanyamadini gukorera mu bumwe ndetse akabwira abo basengana ko ububyutse bugiye guhera mu Rwanda bugakwira isi yose.


text:
Kuvuka kwa Yesu, urupfu rwe no kuzuka kwe ni bimwe mu bihe bikomeye kandi byavuzweho cyane kuva isi yaremwa. Ariko ibijyanye n'amatariki n'imyaka ntidukunze kubitindaho cyane kuko ibyo dushyiramo imbaraga ni ukubwiriza abantu inkuru nziza y'agakiza; Ariko rero, nabyo kubinagaho akajisho si icyaha kandi si bibi.
Ubusanzwe ntabwo Bibiriya yanditswe kugirango itumare amatsiko ku bibazo bitandukanye by'ubuzima. Bibiriya yanditswe kugirango itugaragarize umugambi w'Imana ku muntu. Uretse no kuba itavuga umwaka Yesu yapfuyemo, hari n'ibindi byinshi Bibiriya itavuga, Umwanditsi w'ivanjiri Yohana we agira ati: "Hariho n'ibindi byinshi Yesu yakoze, byakwandikwa byose ngirango ibitabo byakwandikwa ntibyakwirwa mu isi" (Yohana 21:25). Bigaragara ko ibyo Imana yashatse ko byandikwa, ni ibifitanye isano ya hafi n'umugambi wayo ku Muntu.
Ariko rero, hari icyo twasubiza kuri iki kibazo duhereye ku busobanuzi butaziguye (Indirect interpretation), ndetse tunifashishije amateka asanzwe yanditswe hanze ya Bibiriya
Amateka y'isi agabanijemo kabiri. Mbere ya Yesu, na nyuma ya Yesu. Kugirango tumenye umwaka Yesu yapfiriyemo, hari ibintu tugenderaho byadufasha.
- Birazwi ko Yesu yatangiye kwigisha afite imyaka 30 (Luka 3:23)
- Birazwi ko umurimo wa Yesu wo kwigisha wamaze imyaka itatu n'igice. Ibi bitugeza ku mwanzuro ko Yesu yamaze ku isi imyaka igera kuri 33 n'igice. Igisigaye rero ni ukumenya umwaka yavutsemo.
1) Igihe Yozefu na Mariya bari barahungiye muri Egiputa, Bibiriya itubwira ko Marayika yabasabye kugaruka iwabo kuko uwabahigaga ariwe Herode yari amaze gupfa. (Matayo 2:19) Birazwi ko Herode yapfuye mu mwaka wa -4 (Umwaka wa kane mbere ya Yesu). Duhereye kuri iki cyonyine, bigaragara ko Yesu yaba yaravutse hagati ya -6 na -4 .
2) Hari ikindi kidufasha kumenya umwaka Yesu yatangiriyemo kwigisha: Duhereye kuri Yohana Umubatiza. Duhereye ku cyanditswe kiri muri Luka 3:1; Bibiriya itubwira ko Yohana Umubatiza yatangiye kwigisha mu mwaka wa 15 wo ku ngoma ya Kayisari Tiberiyo. Kuko bizwi neza igihe uyu mutware yatangiriye kuyobora, umwaka wa 15 wo ku ngoma ye ugwa muri 26 nyuma y'ivuka rya Yesu. Birazwi ko Yesu yatangiye kwigisha nyuma gato ya Yohana Umubatiza. Niba Yesu yaratangiye kwigisha ahagana muri 26, akigisha imyaka 3 n'igice, bigaragara ko yagejeje mu myaka 29-30
3) Yesu yaciriwe urubanza na Pilato. Birazwi mu mateka ko Pilato yayoboye Province y'Ubuyuda kuva mu mwaka wa 26 kugeza 36. Icyanditswe cyo muri Mariko 14:12, Kivuga ko Yesu yapfuye mu gihe cya Pasika. Ugendeye kuri icyo, ukareba ingengabihe (Calendar) Abayuda bakoreshaka icyo gihe yari ishingiye ku kwezi, usanga izo Pasika zivugwa; izishoboka ni ebyiri gusa: Iyo muri 30, cyangwa se iyo muri 33. Pasika ishoboka ni iyo muri 30, kuko ni yo ihura n'imyaka 3 n'igice Yesu yamaze yigisha.
UMWANZURO: Guhera igihe Yesu yapfiriye kugeza ubu habaye byinshi: Za calendars zarahindutse, amateka yaranditswe akagenda asubirwamo, Ariko rero ibyo tuvuze haruguru byose bigaragaza ko Yesu yavutse hagati y'umwaka wa -6 na -4 . Yatangiye kwigisha afite imyaka 30, hari mu mwaka wa 26 cyangwa 27, yigisha imyaka 3 n'igice, hanyuma adupfira mu mwaka wa 29 cyangwa 30.
Ushobora no gusoma inyigisho ku buhanuzi bwa Daniel bwavugaga igihe Mesiya yagoma kuzira ukanda hano


text:
Kigoma-Huye: Batekereza ko Ndumunyarwanda izatuma bongera gusabana
Nyuma y’uko kuwa 25/11/2013 abaturage bo mu Murenge wa Kigoma baganirijwe kuri gahunda ya Ndumunyarwanda, ngo biteze ko izababashisha kongera gusabana, nk’uko byahoze mbere ya jenoside.
Iki cyizere bakigaragaje nyuma y’ibiganiro bagiriwe n’ubuyobozi bw’Akarere ka Huye, hamwe na komiseri muri komisiyo y’igihugu y’ubumwe n’ubwiyunge Marie Claire Mukamusonera ndetse na Hon. Senateri Bernard Makuza ukomoka muri uyu Murenge na we wari waje kwifatanya na bo mu gutangiza iyi gahunda.
Mushimiyimana Julienne, nyuma y’ibiganiro yagize ati “abantu tugiye kujya ku murongo, buri wese amenye ko Umunyarwanda ari kimwe n’undi, iby’amoko biveho, tumenye ko umuntu wese ari umuntu.â€
Marizamunda Yozefa we ati “umugabo wanjye baramufunze. Ariko nkagira nti kanaka yamfungishirije umugabo, rwose sinzongera no kumuvugisha. Ariko ubu ndumva nazanye umutima mwiza, ndavuga nti uriya yari umuntu kimwe nanjye, none biriya byabaye ni ibyo twashyizwemo na Leta mbi. Sinzongera kumunyuraho ntamuvugishije.â€
Nyirangezahayo Francine na we ati “hari umuntu iwacu basahuriye, umutungo we turawumwishyura, ariko ntiyatuvugishaga neza. Ngiye kuzajya njya iwe, musure, mubwire ko ibyabaye nari ntaravuka ntanabizi, ariko rwose twongere tubane neza nk’Abanyarwanda ba kera, dusabane.â€
Minani Vedaste na we ati “Ndashimira Leta y’ubumwe bw’Abanyarwanda yatekereje ko nyuma y’imyaka 19 jenoside ibaye, yashyiraho gahunda ya Ndumunyarwanda yo gutuma abari basigaranye ibisigisigi by’ingengabitekerezo ya jenoside bibavamo, noneho tukaba Abanyarwanda gusa, buri wese akibonamo ubunyarwanda, nta kindi kimuranga.â€
Mu kiganiro Senateri Makuza yagiriye abanyakigoma, yabasobanuriye ko amoko y’ubuhutu, ubututsi n’ubutwa yazanywe n’abakoroni, kandi ko witegereje nta shingiro yari afite, cyane ko wasangaga abavuka ku babyeyi bamwe, bamwe bagirwa abahutu abandi abatutsi.
Ubuyobozi bubi rero ngo bwakomeje kugendera kuri ariya macakubiri yabibwe n’abakoroni, biza kuvamo jenoside. Icyakora, ngo ubuyobozi buriho kuri iki gihe ntibwemera amacakubiri, kandi icyo bushaka ni uko buri wese abona ikimugomba nta vangura iryo ari ryo ryose.
Aha senateri yagize ati “ibyiza mu gihe byazaga bikajya kuri bamwe, ubungubu bigomba kujya ku wo bigenewe, k’ubikeneye. Niba gahunda ya girinka ibereyeho kuzamura abakene kugira ngo na bo bazamuke, muyobozi uzayiha umuhutu kuko ari umuhutu, uragowe. Yimuhe kuko ari umukene. Nunayiha umututsi kuko ari umututsi gusa, ufite ikibazo. Abaturage nibakwamagane.â€
Komiseri muri komisiyo y’ubumwe n’ubwiyunge, Marie Claire Mukamusonera, we yasabye abanyakigoma kwicara, bakaganira, kuko ari yo nzira yonyine izakuraho urwikekwe rutuma ubumwe n’ubwiyunge butagerwaho neza.
Yunzemo ati “uzumve ububabare ugira iyo wapfushije umuntu. Ese wibaza uko uwapfushije 10 we amerewe? “
Umuyobozi w’Akarere ka Huye, Kayiranga Muzuka Eugene, na we ati “Mureke dufate icyerekezo, tureke kureba ibidutanya nk’amoko, ahubwo ibiduhuza ari bwo bunyarwanda.“


text:
1.“Umunsi wa Nyagasani” wari waravuzwe n’umuhanuzi Amosi, umuhanuzi wa mbere mu bahanuzi bashyize mu nyandiko ubuhanuzi bwabo. (umuhanuzi wo mu kinyejana cya VIII mbere ya Kristu). Umunsi wa Nyagasani ni intigizwayo, ni igihe Imana yinjira mu mateka no mu buzima bwa muntu maze ikamuzanira ubwami bwayo bw’ubutabera n’amahoro. Ni umunsi urukundo rw’Imana ruhura n’urukundo rwa muntu maze imbabazi n’impuhwe za Nyagasani bigatera muntu kutagira ubwoba no kubona muri Uhoraho inkingi yegamiye. Uhoraho aza aduhumuriza, ntabereyeho kuduhahamura no kudukura umutima. Niyo mpamvu agira ati: “mwebwe abubaha izina ryanjye, izuba ry’ubutabera rigiye kubarasiraho, ribazanire agakiza mu mirasire yaryo”.
N’umuhanuzi uri mu gice cy’abahanuzi bita “bato”Malakiya yunga mu rya Amosi maze akaduhamagarira guhanga amaso yacu uwo “munsi w’Uhoraho” akagera aho avuga ko abirasi n’abarenganya abandi noneho bazatsindwa, maze abaharanira ubutungane izuba ry’ubutabera rizabarasireho. Ni umunsi rero w’ugutsinda no kwigaragaza k’Uhoraho, aho azahindura byose bishya. Gutegererezanya rero uwo munsi ibyishimo n’ukwizera, nibyo bikwiye kuturanga kuko Imana itaturemeye kuturimbuka, ahubwo yaturemeye kubana no kwishimana na Yo ubuziraherezo twatangiye igihe itweretse urumuri rw’isi.
2. Tugendeye kuri aba bahanuzi rero, biratuma twumva neza amagambo ya Yezu yo mu Ivanjili y’iki cyumweru, amagambo avuga araye ari budupfire. Arahera ku byiza bitatse ingoro y’Imana intumwa ze zarimo kureba. Yezu ahereye kuri ubwo bwiza buhebuje bw’Ingoro y’Imana abayahudi bose bumvaga ko ari agaciro gakomeye, yavuze amagambo akarishye kandi agaragaza ugutinyuka gukomeye: «Mu byo mureba byose hazaza igihe hatazagira ibuye risigara rigeretse ku rindi, byose bizasenywa. » Aya magambo ya Yezu imbere y’abayahudi asa n’abakora mu jisho ariko ni amagambo agenura wa munsi wa Nyagasani, aho bizaba bikwiye kurangamira ubwiza bw’Imana gusa kuko iby’isi bizaba byarangije igihe cyabyo.
Birashaka kandi kutwumvisha akamaro k’amateka. Imana igendana natwe buhoro buhoro, ikayobora amateka yacu kandi ikatwigisha kumenya guha agaciro ibintu itwibutsa ko tutari kamara. Ubwiza bw’ibintu icyo bugomba kutumarira ni ukudufasha kurangamira Umuremyi, wawundi waturemye kandi akaba ari We twaremewe. Iby’isi byose bizashira binayoyoke, ariko urukundo Imana idukunda kandi yashyize muri twe, ntiruzigera rushira na rimwe kandi ntizigera idutererna bibaho kabone n’aho twaba turi mu mage akomeye. Yezu ati: “Muzirinde guhagarika umutima mwibaza uko muziregura, kuko ubwanjye nzabaha imvugo n’ubuhanga, abanzi banyu batazashobora kurwanya cyangwa kuvuguruza”.
Yezu ntiyifuza ko twagira ibitekerezo bya rwana kubijyanye n’uwo munsi, aratwereka ko atari ngombwa kwibaza ngo uwo munsi uzaza ryari ngo dushobore kuwitegura, ahubwo aragira ngo tubeho uko tugomba kubaho, tube aho tugomba kuba, dufite icyizere n’ukwemera.Yezu ntiyifuza rero kuduhahamura no kudukura umutima kuko urukundo adukunda ruduhora imbere kandi rukaba iteka ruduhumuriza: “mumenye ko nta gasatsi na kamwe ko ku mutwe wanyu kazagira icyo kaba. Mu bwiyumanganye bwanyu ni ho muzarokora ubuzima bwanyu !”
3. Uwo munsi rero ntuzatume tunanirwa kubaho uko Imana ibishaka, ntuzadutere kwirara no gupfumbata amaboko, ahubwo tuwitegure dukurikiza inama za Pawulo intumwa: “Bavandimwe, muzi neza ukuntu mugomba kudukurikiza: nta bwo twigeze tuba inkorabusa iwanyu. Nta n’ umwe twigeze dusaba umugati wadutunze; ahubwo ijoro n’amanywa, mu mvune n’imiruho, twarikoreraga ubwacu kugira ngo hatagira n’umwe muri mwe tugora.”


text:
Ni igikorwa cyateguwe n’Abafatanyabikorwa b’Akarere ka Ruhango mu rwego rwo gushyira mu bikorwa bimwe mu byo biyemeje harimo kwiyubakira Umudugudu w’Ikitegererezo wa Kigabiro (IDP Model Village of Kigabiro) ndetse no kuzafasha abatishoboye baba ababarizwa muri uyu mudugudu ndetse n;abandi muri ka karere babagezaho ibikorwa binyuranye by’Iterambere
Mu rwego rwo gukomeza gushakisha uburyo abatishoboye muri rusange abaturage bose bagerwaho na gahunda za Leta zibagenerwa mu buryo bwiza kandi(...)
Ni igikorwa cyateguwe n’Abafatanyabikorwa b’Akarere ka Ruhango mu rwego rwo gushyira mu bikorwa bimwe mu byo biyemeje harimo kwiyubakira Umudugudu w’Ikitegererezo wa Kigabiro (IDP Model Village of Kigabiro) ndetse no kuzafasha abatishoboye baba ababarizwa muri uyu mudugudu ndetse n;abandi muri ka karere babagezaho ibikorwa binyuranye by’Iterambere
Mu rwego rwo gukomeza gushakisha uburyo abatishoboye muri rusange abaturage bose bagerwaho na gahunda za Leta zibagenerwa mu buryo bwiza kandi bunogeye buri muturage utuye muri aka karere,Kuri uyu wa 27 Ukwakira 2016 mu Mudugudu w’Ikitegererezo wa Kigabiro uherereye mu Kagari ka Bweramvura mu Murenge wa Kinihira muri aka karere ka Ruhango,
Abafatanyabikorwa b’aka karere n’abatuye muri uyu Mudugudu bifatanije mu muganda wo gufatanyiriza hamwe gushaka ibisubizo ku kibazo cy’abatishoboye
Ni igikorwa cyashimishije aba baturage aho bagaragaje ko bakomeje gushimira ubuyobozi uburyo bukomeje kubafasha cyane bubagenera gahunda nka VUP, Girinka, n’izindi .
Aba baturage kandi bagaragaza ko bishimye cyane aho wasangaga bavuga bati “Dufite akazi twahawe na VUP ndetse ntago ari n’ikiraka nk’uko ahandi bimera twe ni akazi bukonde”
Ubu butaka bubarirwa kuri hegitari 50 bugize iyi Site bukubiyemo igice kinini cyakozwemo umuhanda ari nawo muganda wakozwe n’abaturage bafatanije n’Ubuyobozi ndetse n’Abafatanyabikorwa b’Aka Karere, hakaba n’ikindi gice kizubakwamo isoko hakaba hateganijwe no kubakwamo ibindi bikorwa remezo binyuranye muri uyu mudugudu w’Ikitegererezo wa Kigabiro
Umuyobozi w’Akarere wungirije ushinzwe imari ubukungu n’iterambere TWAGILIMANA Epimaque Yabwiye abaturage ko nta wukwiye kugira impungenge z’uko ubwo haje iterambere hari abo rizakura muri uwo mudugudu. Ati " Nta muturage wo muri uyu mudugudu uzawusohokamo, ahubwo abava ahandi bazaza babasanga".
Epimaque kand yavuze ko abafatanyabikorwa bakora ibikorwa nko kubaka amashuli, Ibibuga by’imikino, ibigega bifata amazi n’izindi gahunda usanga zifasha aka karere mu kuzamuka mu majyambere.
Ati “Abafatanyabikorwa bacu turabashimira cyane by’umwihariko ku bufatanye badahwema kugaragariza Akarere kabo, nko kubaka ibikorwa remezo, n’izindi gahunda nyinshi tugenda tubitabaza bakatuba hafi ikindi kandi n’iki gikorwa cyo gufasha abatishoboye ni ingenzi biragaragara”
Yanditswe na Akayezu Jean de Dieu/MUHABURA.rw


text:
Bamwe mu bagore bakoresha uburyo bwa kizungu mu kuboneza urubyaro, baragirwa inama n’abaganga yo kujya begera abaganga bakabagira inama mbere yo gufata iyo miti.
Nk’uko Muhimba John, umuforomo ukorera ku kigo cyita ku mibereho myiza y’abaturage ARBEF abitangaza, ngo ni ngombwa kubanza gupima umugore uje gufata imiti yo kuboneza urubyaro, agasobanurirwa ibyiza ndetse n’ingaruka (effets secondaires) buri muti ushobora guteza ku mubiri, bityo akaba ariwe wihitiramo uburyo akoresha buberanye n’umubiri we.
Uyu muforomo akomeza avuga ko hari ibihuha bamwe mu bagore bahuye n’izo ngaruka bakwirakwiza aho batuye, ibyo bigatuma bagenzi babo batinya kwitabira gahunda yo kuboneza urubyaro, ati “bigomba kumenyekana ko imibiri y’amantu idateye kimwe, ni nayo mpamvu itakira imiti ku buryo bumwe.
Hari umuti ushobora guteka ikibazo ku muntu runaka, nyamara ku wundi ukamugwa neza. Abantu ntibakwiye kumva ibyo bihuha, ahubwo bajye begera ibigo nderabuzima bahabwe imana, nibiba ngombwa bahindurirwe uburyo bakoreshaga.”
Mihimba John avuga ko ingaruka zikunda kugaragara ku bagore bakoresha imiti yo kuboneza urubyaro, ari nko kurwara umutwe, isesemi, guhindagurika kw’imihango n’ibindi, ati “ntabwo biba bikanganye, ahubwo biterwa no kuba umubiri w’uwo mugore utakiriye wa muti.”
Uyu akomeza avuga ko nta muti utagira ingaruka, ndetse ngo ni nayo mpamvu usanga imiti yose ivura indwara zimwe, ariko ibujijwe ku bantu bamwe na bamwe.
Mukamurigo JosĂ©phine, ni umwe mu babyeyi bakoresha uburyo bwa kizungu mu kuboneza urubyaro, yatangaje ko yagize ikibazo cy’umubyibuho ukabije, haziramo n’uburwayi bwa diyabete bitewe n’uko yakoreshaga ibinini byo kuringaniza urubyaro, ati “nabikoresheje mu gihe kirenze imyaka itanu, ariko sinigeze mbona ingaruka n’imwe icyo gihe cyose.”
Mukamurigo ati “mu Werurwe 2011 nibwo nagiye kwivuza, umuganga ambwira ko ibyo bibazo nabitewe no kuba narakoresheje imiti yo kuboneza urubyaro kandi imiterere y’umubiri wanjye itabinyemerera.”
Mukamurigo akaba yongeraho ko n’ubwo yafataga iyo miti mu gihe kingana gityo, atari yarigeze abanza kwipimisha ngo amenye niba iyo miti ijyanye n’imiterere y’umubiri we, cyangwa se niba nta kibazo izamutera.
Source: Izuba
Reba Video
Abafata imiti yo kuboneza urubyaro basabwa kubanza kwipimisha
Bamwe mu bagore bakoresha uburyo bwa kizungu mu kuboneza urubyaro, baragirwa inama n’abaganga yo kujya begera abaganga bakabagira inama mbere yo gufata iyo miti.
at 1:11:00 PM
Labels: abagore